**A P R O B A T,**

**p. INSPECTOR ŞEF**

**Viorel DUMITRU**

**Inspector Şef Adjunct SSM**

**Raport de activitate**

**al Inspectoratului Teritorial de Muncă Galaţi**

**întocmit în baza Legii nr. 544 din 2001**

**pentru anul 2018**

Întocmit: Corodeanu Carmen Păunica

Compartiment Comunicare şi Relaţii cu Publicul

**I. Profil organizaţional:**

**1.1. Cuvânt înainte din partea conducătorului instituţiei**

Legea 544 din 2001, privind liberul acces la informaţiile de interes public, prevede la art.5, alin(3), obligativitatea prezentării unui raport periodic de activitate care să fie publicat.

În contextul obligaţiilor care îi revin, Inspectoratul Teritorial de Muncă Galaţi şi-a îndeplinit cu perseverenţă misiunea de a controla aplicarea corectă şi unitară a actelor normative care reglementează relaţiile de muncă, securitatea şi sănătatea în muncă şi supravegherea pieţei produselor din domeniul de competenţă.

În anul 2018, iniţiativele Inspectoratului Teritorial de Muncă Galaţi au vizat consolidarea culturii de prevenire a riscurilor de accidentare şi îmbolnăvire profesională şi combaterea fenomenului de muncă nedeclarată.

Parte a economiei subterane, munca nedeclarată reprezintă un pericol real atât pentru economia ţării cât şi pentru persoanele care o acceptă (acestea fiind lipsite de drepturi elementare de asigurări sociale, de dreptul la concediu de odihnă plătit, dreptul de asociere şi de a fi protejat de organizaţiile special constituite etc ) şi angajatorii care o practică

Orientând activitatea instituţiei spre prevenire, acţiunile au urmărit îmbunătăţirea activităţilor în domeniul securităţii şi sănătăţii în muncă, în special, în sectoarele economiei naţionale cu riscuri majore de accidentare şi îmbolnăvire profesională, prin conştientizarea angajatorilor şi lucrătorilor asupra importanţei asigurării unor locuri de muncă sigure şi sănătoase şi a necesităţii respectării legislaţiei în domeniu. Punând accentul pe prevenire şi pe promovarea de bune practici, Inspectoratul Teritorial de Muncă Galaţi a continuat şi în anul 2018 eforturile pentru atingerea unui nivel ridicat de respectare a legislaţiei, plecând de la premisa că locurile de muncă sunt mai productive atunci când asigură condiţii de securitate şi sănătate.

Prin acţiuni de informare, conştientizare, îndrumare şi caracterul preventiv al controlului, s - a urmărit îmbunătăţirea securităţii şi sănătăţii în muncă, în special în sectoarele economiei naţionale cu riscuri majore de accidentare şi îmbolnăvire profesională.

p. INSPECTOR ŞEF

Viorel DUMITRU

Inspector Şef Adjunct SSM

**1.2. Date de contact ale instituţiei:**

Adresa: str. Regiment 11 Siret, nr. 46 A, loc. Galaţi, jud. Galaţi

Telefoane: +4 0236 41 31 99 – permanenţă

+4 0236 46 06 29,

+4 0236 46 50 75,

+4 0236 41 35 91,

+4 0236 41 13 57,

FAX: +4 0236 46 06 29

E-mail: itmgalati@itmgalati.ro

Adresa site: [www.inspectiamuncii.ro/web/itm-galati](http://www.inspectiamuncii.ro/web/itm-galati)

**1.3. Misiunea instituţiei şi responsabilităţi**

Inspectoratul Teritorial de Muncă Galaţi funcţionează în subordinea Inspecţiei Muncii.

În conformitate cu prevederile Convenţiilor nr. 81 şi 129 ale OIM şi în baza Legii nr. 108/1999, a fost înfiinţată şi organizată Inspecţia Muncii - organ de specialitate al administraţiei publice centrale, aflat în subordinea Ministerului Muncii şi Justiţiei Sociale prin care se exercită atribuţiile de autoritate de stat în domeniile relaţiilor de muncă, securităţii şi sănătăţii în muncă şi supravegherii pieţei, iar funcţionarea acestei instituţii a fost reglementată de Regulamentul de organizare şi funcţionare aprobat prin HG nr. 1377/2009, ulterior de HG nr. 488/2017.

Inspectoratul Teritorial de Muncă Galaţi exercită controlul aplicării unitare a dispoziţiilor legale în domeniile sale de competenţă în unităţile din sectorul public, mixt, privat, la autorităţile administraţiei publice locale şi centrale, la persoanele fizice şi juridice şi la organismele neguvernamentale, precum şi la alte categorii de angajatori.

Scopul este urmărirea îndeplinirii obligaţiilor legale şi respectarea legislaţiei muncii de către toţi angajatorii.

Instituţiile care *nu sunt controlate* de Inspectoratul Teritorial de Muncă Galaţi în aplicarea legislaţiei de securitate şi sănătate în muncă sunt: Ministerul Apărării Naţionale, structurile militare şi structurile în care îşi desfăşoară activitatea funcţionari publici cu statut special din cadrul Ministerului Administraţiei şi Internelor, Administraţia Naţională a Penitenciarelor din cadrul Ministerului Justiţiei, Serviciul Român de Informaţii, Serviciul de Informaţii Externe, Serviciul de Protecţie şi Pază, Serviciul de Telecomunicaţii Speciale, precum şi Comisia Naţională pentru Controlul Activităţilor Nucleare.

Conform art. 9 din Legea nr. 108/1999 aceste instituţii îşi organizează activităţile de inspecţie a muncii prin servicii proprii de specialitate, care au competenţă exclusivă numai pentru structurile respective.

Inspectoratul Teritorial de Muncă are următoarele atribuţii specifice:

**A. În domeniul relaţiilor de muncă**:

* controlează aplicarea reglementărilor legale, generale şi speciale, cu privire la încheierea, executarea, modificarea, suspendarea şi încetarea contractelor individuale de muncă;
* controlează folosirea de către angajatori a forţei de muncă, în scopul identificării cazurilor de muncă nedeclarată. În scopul combaterii cazurilor de muncă nedeclarată, controlul se efectuează la locul de muncă unde sunt identificate persoanele care prestează activitatea, pe baza fişelor de identificare, datelor existente în registrul general de evidenţă al salariaţilor transmis la Inspectorat, precum şi a oricăror alte documente solicitate de inspectorul de muncă;
* impune cu ocazia controalelor completarea fişei de identificare prin care se consemnează declaraţiile persoanelor care prestează activitate. Modelul fişei de identificare este prevăzut în anexa la regulamentul de organizare şi funcţionare a Inspecţiei Muncii, aprobat prin Hotărârea Guvernului nr. 488/2017;
* constată dacă activitatea prestată în baza unui alt tip de contract decât cel de muncă se desfăşoară în condiţiile unui raport de muncă;
* dispune încheierea contractelor individuale de muncă şi transmiterea acestora în registrul general de evidenţă a salariaţilor pentru lucrătorii identificaţi că prestează activitate fără contract individual de muncă;
* controlează acordarea drepturilor cuvenite salariaţilor ce decurg din lege, din contractul colectiv de muncă aplicabil şi din contractele individuale de muncă;
* controlează respectarea prevederilor legale care reglementează registrul general de evidenţă a salariaţilor;
* controlează respectarea prevederilor legale privind detaşarea salariaţilor în cadrul prestării de servicii transnaţionale, astfel cum prevede Legea nr.16/2017 privind detaşarea salariaţilor în cadrul prestării de servicii transnaţionale;
* controlează încadrarea în muncă a cetăţenilor străini în România;
* controlează activitatea desfăşurată de agenţii de plasare a forţei de muncă, precum şi respectarea de către aceştia a condiţiilor prevăzute de legea specială;
* controlează activitatea desfăşurată de agenţii de muncă temporară, precum şi respectarea de către aceştia a condiţiilor prevăzute de legea specială;
* controlează aplicarea măsurilor de respectare a egalităţii de şanse şi de tratament între femei şi bărbaţi;
* participă, împreună cu alte autorităţi sau instituţii publice, la realizarea planurilor de control comune privind identificarea cazurilor de muncă nedeclarată, stabilite în baza protocoalelor încheiate cu alte instituţii ale statului;
* sesizează organele de urmărire penală cu privire la cazurile sau la situaţiile de încălcare a dispoziţiilor legale în domeniul de competenţă, când există indicii de săvârşire a unei infracţiuni;
* furnizează informaţii de specialitate, participă la elaborarea de studii şi analize în domeniul relaţiilor de muncă;
* aplică strategia privind identificarea şi combaterea muncii nedeclarate;
* constată şi sancţionează nerespectarea prevederilor legislaţiei în domeniul relaţiilor de muncă şi dispune măsuri obligatorii pentru intrarea în legalitate;
* verifică modul în care au fost duse la îndeplinire măsurile dispuse cu ocazia controalelor efectuate la angajatori;
* controlează situaţiile semnalate de cetăţeni, instituţii publice sau agenţi economici prin sesizări, adrese, scrisori, audienţe, în legătură cu nerespectarea legislaţiei în domeniul relaţiilor de muncă şi răspunde petenţilor cu privire la constatările efectuate şi /sau, după caz, cu privire la măsurile dispuse pentru intrarea în legalitate;
* organizează, în colaborare cu alte instituţii sau organisme specializate, acţiuni în vederea cunoaşterii prevederilor legale în domeniul relaţiilor de muncă ori, după caz, participă la astfel de acţiuni;
* asigură schimbul de informaţii cu autorităţile administraţiei publice centrale şi locale, precum şi cu persoanele fizice şi juridice, în condiţiile legii, în domeniul de competenţă;
* colaborează cu alte instituţii de control la nivel teritorial, în vederea realizării unor acţiuni comune pentru cunoaşterea şi respectarea prevederilor legale în domeniul relaţiilor de muncă;
* înregistrează societăţile comerciale - agenţi de plasare a forţei de muncă în străinătate, şi centralizează datele cu privire la persoanele române mediate de către acestea şi angajate în străinătate, pe care le transmite Inspecţiei Muncii spre prelucrare şi elaborare de rapoarte periodice;
* organizează, periodic, acţiuni pentru informarea şi conştientizarea angajatorilor, a reprezentanţilor acestora, precum şi a altor persoane interesate, în domeniul relaţiilor de muncă;
* îndeplineşte şi alte sarcini şi atribuţii dispuse ierarhic în domeniul de competenţă.
* eliberează certificate/adeverinţe în baza documentelor existente în arhivele Inspectoratului, la cererea persoanelor fizice, juridice sau a oricăror entităţi care au dreptul legal de a solicita şi a obţine aceste informaţii;
* asigură vizarea adeverinţelor de stagiu, întocmite de angajatori, pentru absolvenţii instituţiilor de învăţământ superior;
* asigură păstrarea şi gestionarea arhivei constituită din documentele depuse de angajatori;
* eliberează titularilor sau împuterniciţilor acestora carnetele de muncă rămase în gestiune şi neridicate la termenul stabilit de lege;
* eliberează copii în baza documentelor existente în arhivele inspectoratelor teritoriale de muncă, la cererea persoanelor fizice, juridice sau a oricăror entităţi care au dreptul legal de a solicita şi a obţine aceste informaţii;
* eliberează extrase din baza de date aferentă sistemului REGES - Registrul General de Evidenţă a Salariaţilor în format electronic, constituită pe baza registrelor depuse de angajatori;
* asigură, pe baza protocoalelor încheiate la nivel naţional cu alte instituţii ale statului, schimbul de date extrase din registrul general de evidenţă a salariaţilor privind activitatea desfăşurată în baza contractelor individuale de muncă, în condiţiile legii;
* eliberează numele de utilizator şi parola pentru transmiterea registrului general de evidenţă a salariaţilor pentru angajatorii care solicită acest lucru;
* furnizează în colaborare cu compartimentul informatică date din Registrul general de evidenţă a salariaţilor pentru refacerea conţinutului acestuia la angajator, prin preluarea ultimelor informaţii depuse de angajatori;
* asigură preluarea la sediu a registrelor generale de evidenţă a salariaţilor în format electronic;
* organizează activitatea de înregistrare a prestatorilor de servicii care completează şi transmit registrul general de evidenţă a salariaţilor;
* organizează activitatea de preluare a extraselor registrelor de evidenţă a zilierilor depuse de angajatori la inspectorat, conform prevederilor Legii nr.52/2011, republicată, cu modificările şi completările ulterioare şi a Normelor metodologice de aplicare a acesteia;
* verifică corectitudinea înscrierii datelor şi modificarea acestora în registrul de evidenţă a zilierilor făcută de angajatori, în conformitate cu prevederile Legii nr.52/2011, republicata, cu modificările şi completările ulterioare şi a Normelor metodologice de aplicare a acestei legi;
* prelucrează datele cu caracter personal cu respectarea prevederilor Regulamentului general privind protecþia datelor;
* înregistrează datele transmise de angajatori pentru salariaţii detaşaţi în cadrul prestării de servicii transnaţionale pe teritoriul României şi privind detaşarea salariaţilor străini pentru al căror acces pe piaţa muncii din România este necesar avizul de angajare;
* întocmeşte situaţii centralizatoare privind salariaţii detaşaţi în cadrul prestării de servicii transnaţionale pe teritoriul României şi salariaţii străini detaşaţi pentru al căror acces pe piaţa muncii din România este necesar avizul de angajare;
* înregistrează contractele colective de muncă încheiate la nivel de unitate /actele adiţionale de modificare a clauzelor contractelor colective de muncă, după verificarea îndeplinirii condiţiilor procedurale prevăzute de lege;
* conciliază conflictele colective de muncă declanşate la nivelul unităţilor în condiţiile prevăzute de lege şi a procedurii aprobate de inspectorul general de stat al Inspecţiei Muncii;
* organizează evidenţa contractelor colective de muncă şi a conflictelor colective de muncă, în condiţiile prevăzute de lege şi de procedurile aplicabile;
* controlează folosirea de către angajatori a forţei de muncă, în scopul identificării cazurilor de muncă nedeclarată, sancţionează şi sesizează organele de urmărire penală, conform prevederilor art.265(1) din Legea nr. 53/2003 Republicată – Codul Muncii cu modificările şi completările ulterioare (încadrarea în muncă a unui minor cu nerespectarea condiţiilor legale de vârstă sau folosirea acestuia pentru prestarea unor activităţi cu încălcarea prevederilor legale referitoare la regimul de muncă al minorilor);
* în scopul combaterii cazurilor de muncă nedeclarată, controlul se efectuează la locul de muncă unde sunt identificate persoanele care prestează activitatea, pe baza fişelor de identificare, datelor existente în registrul general de evidenţă al salariaţilor transmis la Inspectorat, precum şi a oricăror alte documente solicitate de inspectorul de muncă;
* identifică locurile de muncă cu privire la care există suspiciuni de utilizare a muncii nedeclarate şi înştiinţează şeful ierarhic cu privire la acest aspect în vederea cuprinderii acestora în planurile de control;
* constată şi sancţionează, în baza actelor normative în vigoare, folosirea de către angajatori a muncii nedeclarate şi poate dispune sistarea activităţii locului de muncă supus controlului, în condiţiile legii;
* controlează situaţii semnalate de cetăţeni, instituţii publice sau agenţi economici prin sesizări, adrese, scrisori, audienţe, în legătură cu munca fără forme legale şi răspunde petenţilor cu privire la constatările efectuate şi /sau, după caz, cu privire la măsurile dispuse pentru intrarea în legalitate.

**B. În domeniul securităţii şi sănătăţii în muncă şi al supravegherii pieţei**

* controlează aplicarea corectă şi unitară a legislaţiei naţionale care reglementează securitatea şi sănătatea în muncă;
* urmăreşte respectarea de către angajatori a condiţiilor de funcţionare prevăzute de legislaţia specifică în domeniul securităţii şi sănătăţii în muncă, pentru care s-a eliberat certificatul constatator;
* analizează şi înaintează spre avizare sau respingere argumentată inspectorului şef adjunct în domeniul securităţii şi sănătăţii în muncă, dosarele de cercetare a evenimentelor întocmite de angajatori;
* controlează modul în care se face înregistrarea, evidenţa şi raportarea accidentelor de muncă şi bolilor profesionale de către angajator;
* verifică modul în care au fost duse la îndeplinire măsurile dispuse cu ocazia controalelor sau a cercetării evenimentelor, notificând prin înscrisuri constatările;
* întocmeşte şi gestionează în format electronic registrele unice de evidenţă potrivit reglementărilor legale, precum şi registrele specifice activităţii inspectoratului teritorial de muncă în domeniul de competenţă (registrul unic de evidenţă a accidentaţilor în muncă, registrul unic de evidenţă a incidentelor periculoase, registrul unic de evidenţă a accidentaţilor în muncă ce au ca urmare incapacitate de muncă mai mare de 3 zile de lucru, registrul de comunicare operativă a evenimentelor şi altele asemenea);
* cercetează evenimentele, sub aspectul cauzelor, împrejurărilor şi al răspunderilor, potrivit competenţelor legale;
* poate solicita, după caz, experţi sau specialişti, cu competenţe conform prevederilor legale să efectueze expertize tehnice sau studii ştiinţifice în cadrul cercetării evenimentelor;
* controlează modul de respectare a prevederilor legale aplicabile locurilor de muncă încadrate în condiţii deosebite;
* constată şi sancţionează nerespectarea de către angajatori a legislaţiei privind securitatea şi sănătatea în muncă şi poate dispune sistarea activităţii şi/sau oprirea din funcţiune a echipamentelor de muncă;
* constată şi sancţionează nerespectarea de către angajatori a legislaţiei privind supravegherea pieţei;
* controlează respectarea de către angajatori a încadrării în grupe şi categorii (pentru medii normale şi medii explozive) a echipamentelor de muncă;
* controlează modul în care lucrătorii sunt pregătiţi, cunosc şi aplică procedurile de acordare a primului ajutor în caz de accidentare, precum şi organizarea şi dotarea echipelor de salvatori pentru situaţiile impuse de specificul activităţii sau prevăzute de lege;
* controlează modul în care angajatorii instruiesc lucrătorii şi alţi participanţi la procesul de muncă, referitor la cunoaşterea riscurilor de accidentare şi îmbolnăvire profesională, precum şi a măsurilor de prevenire şi protecţie specifice unităţii;
* anunţă telefonic şi transmite comunicarea operativă a evenimentelor conform procedurilor stabilite de Inspecţia Muncii;
* verifică documentaţia întocmită şi depusă la inspectoratul teritorial de muncă de către angajatori pentru încadrarea locurilor de muncă în condiţii deosebite conform reglementărilor legale şi propune inspectorului şef reînnoirea avizului;
* colaborează cu alte instituţii de control la nivel teritorial, în vederea realizării unor acţiuni comune pentru cunoaşterea şi respectarea prevederilor legale în domeniul securităţii şi sănătăţii în muncă;
* face fotografii, înregistrează audiovideo, ia declaraţii scrise, singuri sau în prezenţa martorilor, lucrătorilor, angajatorilor şi/sau, după caz, a reprezentanţilor legali ai acestora, precum şi a altor persoane care pot da informaţii cu privire la obiectul controlului efectuat sau al evenimentului cercetat;
* organizează, cel puţin trimestrial, acţiuni pentru informarea şi conştientizarea angajatorilor, a reprezentanţilor acestora, precum şi a altor persoane interesate, în domeniul securităţii şi sănătăţii în muncă şi al supravegherii pieţei produselor;
* mediatizează activitatea Inspectoratului, frecvenţa, împrejurările şi cauzele accidentelor de muncă, precum şi măsurile dispuse pentru prevenirea unor evenimente similare, inclusiv în cadrul acţiunilor trimestriale organizate pentru informare şi conştientizare în domeniul securităţii şi sănătăţii în muncă;
* verifică documentaţia întocmită şi depusă la Inspectorat de către angajatori pentru încadrarea locurilor de muncă în condiţii deosebite conform reglementărilor legale şi propune inspectorului şef reînnoirea avizului;
* analizează documentaţia şi efectuează expertizarea, potrivit arondării teritoriale stabilită de Inspecţia Muncii, în vederea:
1. eliberării autorizaţiei de deţinere a materialelor explozive;
2. eliberării autorizaţiei de depozitare a materiilor explozive;
3. acordării vizei anuale a autorizaţiei de deţinere materii explozive;
4. acordării vizei anuale a autorizaţiei de funcţionare a depozitelor de materii explozive - emiterii avizului de amplasare al firidelor de explozivi la persoanele juridice cu profil minier;
5. expertizării / avizării încăperilor pentru depozitarea, păstrarea şi manipularea capselor pentru pistoalele de implant bolţuri, fuzee antigrindină, capse de alarmare utilizate la transportul feroviar, capse de asomare, spaţii destinate depozitării armelor precum şi spaţii destinate depozitării muniţiilor, capselor sau pulberilor de muniţie;
6. aprobării depăşirii cu 25% a cantităţii maxime de exploziv pentru care s-a eliberat autorizaţia depozitului;
* examinează artificierii şi pirotehniştii în vederea autorizării acestora si acordă asistenţă tehnică la pregătirea activităţilor pentru autorizarea şi reautorizarea artificierilor conform arondării teritoriale stabilită de Inspecţia Muncii;
* îndeplineşte şi alte sarcini şi atribuţii dispuse ierarhic în domeniul de competenţă.
* constată şi sancţionează nerespectarea de către angajatori a legislaţiei privind supravegherea pieţei;
* realizează campaniile şi acţiunile tematice din responsabilitatea compartimentului, prevăzute în Programul cadru de acţiuni propriu al Inspectoratului şi elaborează rapoarte privind rezultatele acestora;
* participă la efectuarea determinărilor de noxe şi la activităţile pentru reînnoirea avizelor de încadrare a locurilor de muncă în condiţii deosebite sau speciale;
* asigură secretariatul Comisiei de abilitare şi avizare constituită în cadrul Inspectoratului;
* actualizează în sistemul SIAMC/Columbo listele serviciilor externe de prevenire şi protecţie şi lista documentaţiilor cu caracter tehnic de informare şi instruire a lucrătorilor în domeniul securităţii şi sănătăţii în muncă avizate, după fiecare întrunire a Comisiei de abilitare şi avizare, precum şi listele persoanelor fizice şi juridice stabilite într-un stat membru al Uniunii Europene sau al Spaţiului Economic European care prestează servicii externe de prevenire şi protecţie în regim permanent, temporar sau ocazional în România;
* monitorizează publicarea pe pagina de Internet a Inspectoratului a următoarelor documente: listele serviciilor externe de prevenire şi protecţie şi lista documentaţiilor cu caracter tehnic de informare şi instruire a lucrătorilor în domeniul securităţii şi sănătăţii în muncă avizate, după fiecare întrunire a Comisiei de abilitare şi avizare, precum şi listele persoanelor fizice şi juridice stabilite într-un stat membru al Uniunii Europene sau al Spaţiului Economic European care prestează servicii externe de prevenire şi protecţie în regim permanent, temporar sau ocazional în România;
* eliberează certificate şi copii ale documentelor existente în arhivele inspectoratelor teritoriale de muncă la cererea persoanelor fizice, juridice sau oricăror entităţi care au dreptul legal de a solicita şi obţine aceste informaţii, conform prevederilor legale;
* controlează la producători, reprezentanţi autorizaţi, importatori şi distribuitori aplicarea dispoziţiilor legale referitoare la introducerea pe piaţă a produselor reglementate din domeniul de competenţă al Inspecţiei Muncii;
* analizează şi soluţionează, în conformitate cu reglementările în vigoare, contestaţiile, sesizările şi reclamaţiile referitoare la securitatea produselor introduse pe piaţă;
* realizează măsurile dispuse de Comisia Europeană cu privire la aplicarea clauzelor de salvgardare împotriva produselor neconforme şi a standardelor europene armonizate;
* atenţionează utilizatorii cu privire la riscurile de accidentare identificate la produsele pentru care Inspecţia Muncii este autoritate de supraveghere a pieţei şi cooperează cu aceştia pentru prevenirea sau reducerea acestor riscuri;
* realizează activitatea de autorizare a funcţionării din punct de vedere al securităţii şi sănătăţii în muncă, în conformitate cu prevederile legale;
* elaborează rapoarte şi alte documente în domeniul securităţii şi sănătăţii în muncă şi al supravegherii pieţei produselor;
* notifică Inspecţia Muncii şi inspectoratul teritorial de muncă unde îşi are sediul producătorul sau importatorul, în situaţia în care identifică produse neconforme la distribuitori din cadrul judeţului;
* verifică respectarea de către serviciile externe de prevenire şi protecţie a condiţiilor în baza cărora a fost emis certificatul de abilitare şi propun în scris, Comisiei de abilitare şi avizare, dacă este cazul, retragerea certificatului;
* transmite Inspecţiei Muncii raportul şedinţei Comisiei de abilitare şi avizare, după fiecare întrunire a acesteia;

În activitatea de control, prin protocoalele încheiate, instituţia noastră colaborează cu diferite instituiţii cum ar fi: Inspectoratul de Jandarmi al Judeţului Galaţi, Inspectoratul de Poliţie al Judeţului Galaţi, Poliţia Locală Galaţi, Serviciul pentru Imigrări al Judeţului Galaţi, Direcţia de Sănătate Publică Galaţi, Direcţia Sanitar Veterinară şi pentru Siguranţa Alimentelor Galaţi, Comisariatul Judeţean pentru Protecţia Consumatorilor Galaţi, Direcţia Regională Antifraudă Fiscală Constanţa şi Inspectoratul de Stat pentru Controlul în Transportul Rutier.

În activitatea sa curentă Inspectoratul Teritorial de Muncă Galaţi desfăşoară campanii de control şi de conştientizare pe teme de interes identificate la nivel comunitar, utilizând în acest scop metode de inspecţie şi instrumente de formare a inspectorilor de muncă, similare celor folosite de organismele de inspecţie a muncii din statele membre ale UE, aliniindu-se astfel iniţiativelor organismelor europene în domeniu.

Ca instituţie aflată în slujba cetăţeanului, instituţia noastră asigură permanent accesul liber şi neîngrădit la informaţiile de interes public prin activitatea de comunicare şi relaţii cu publicul şi prin pagina sa de internet.

Îmbunătăţirea calităţii şi eficienţei furnizării serviciului public este menită să asigure transparenţa instituţională prin crearea unui climat de încredere şi respect reciproc între cetăţeni şi funcţionarii publici, pe de o parte, şi între cetăţeni şi autorităţile administraţiei publice, pe de altă parte.

**II. Bugetul instituţiei**

Pentru derularea activităţii, în cursul anului 2018 Inspectoratul Teritorial de Muncă Galaţi a dispus de resurse financiare şi materiale în valoare totală de 4.337,67 mii lei, structurate conform Bugetului de venituri şi cheltuieli aprobat, astfel:

- Cheltuieli de personal.....................................................3.840,94 mii lei,

- Cheltuieli materiale.........................................................445,73 mii lei,

- Alte cheltuieli..................................................................51,00 mii lei,

Din valoarea aprobată la Titlul I Cheltuieli de personal, a fost utilizată suma de 3.794,01 mii lei. Nivelul cheltuielilor de personal a fost determinat de numărul de posturi ocupate coroborat cu obligaţiile de plată faţă de fiecare salariat, la care s-au adăugat obligaţiile de plată ale instituţiei la bugetul de stat şi la bugetele asigurărilor sociale de stat.

La Titlul II Cheltuieli materiale, din bugetul aprobat, s-a utilizat suma de 427,62 mii lei.

La alineatul 20.01.01 Furnituri de birou, din bugetul aprobat de 30,75 mii lei, s-au achiziţionat produse în valoare de 30,75 mii lei.

La alineatul 20.01.02 Materiale pentru curăţenie, din bugetul aprobat de 8,95 mii lei, s-au achiziţionat produse în sumă de 8,95 mii lei.

La alineatul 20.01.03 Încălzit, iluminat şi forţă motrice, din bugetul aprobat pentru anul 2018 în valoare de 60,51 mii lei, s-au făcut plaţi de 57,87 mii lei.

La alineatul 20.01.04, plata pentru Serviciile de apă, canal şi salubritate pentru anul 2018 a fost de 12,90 mii lei, cu un buget aprobat în valoare de 12,88 mii lei.

La alineatul 20.01.05 Carburanţi şi lubrifianţi plata a fost de 12,50 mii lei, la un buget aprobat de 12,50 mii lei.

La alineatul 20.01.06 Piese de schimb, plata a fost de 4,63 mii lei, bugetul aprobat fiind de 4,63 mii lei.

La alineatul 20.01.08 Poştă, telecomunicaţii, radio tv, internet a fost aprobată în buget suma de 22,80 mii lei şi s-au făcut plăţi în valoare de 21,91 mii lei.

La alineatul 20.01.30 Alte bunuri şi servicii de întreţinere şi funcţionare, bugetul aprobat a fost de 191,42 mii lei. Din acest buget, suma cheltuită în anul 2018 a fost de 184,86 mii lei.

La alineatul 20.02 Reparaţii curente plata a fost de 18,31 mii lei dintr-un buget aprobat în valoare de 13,30 mii lei.

În anul 2018 au fost achiziţionate obiecte de inventar în valoare de 9,92 mii lei, dintr-un buget aprobat de 10,04 mii lei, la alineatul 20.05.30 Alte obiecte de inventar.

Cheltuielile cu deplasările şi detaşările au fost de 19,40 mii lei, utilizate cu preponderenţă pentru activitatea de control şi formare profesională. Bugetul aprobat pentru anul 2018 a fost în valoare de 21,30 mii lei.

La alineatul 20.11 Cărţi, publicaţii şi materiale documentare a fost aprobat un buget de 4,68 mii lei, plata pentru anul 2018 fiind de 4,68 mii lei.

La alineatul 20.13 Pregătire profesională, plata a fost în valoare de 2,49 mii lei, suma aprobată în buget fiind de 2,59 mii lei.

Bugetul aprobat la alineatul 20.14 Protecţia muncii pentru anul 2018 a fost de 13,49 mii lei, din care s-au plătit 13,22 mii lei.

La alineatul 20.25 Cheltuieli judiciare şi extrajudiciare derivate din acţiuni în reprezentarea intereselor statului, potrivit dispoziţiilor legale, bugetul aprobat a fost de 7,39 mii lei, din care s-au plătit 7,05 mii lei.

La alineatul 20.30.03 Prime de asigurare non-viaţă suma aprobată în buget a fost de 9,00 mii lei, din care au fost plătite asigurări RCA, Casco în valoare de 8,77 mii lei.

La alineatul 20.03.04 Chirii suma aprobată în buget a fost de 14,46 mii lei, din care s-au plătit 14,46 mii lei.

La alineatul 20.30.30 Alte cheltuieli cu bunuri şi servicii plata a fost de 0,01 mii lei, iar bugetul aprobat de 0,01 mii lei.

La titlul XI Alte cheltuieli, pentru anul 2018, Inspectoratul Teritorial de Muncă Galaţi a avut aprobată suma de 51,00 mii lei, din care s-au plătit 51,00 mii lei.

Inspectoratul Teritorial de Muncă Galaţi nu a avut repartizat în anul 2018, sume la subcapitolul 68.01.02 Cheltuieli de capital la Titlul XIII Active nefinanciare.

**III. Aspecte legislative**

**1. Observaţii şi propuneri formulate asupra unor proiecte de acte normative care au fost supuse atenţiei Inspecţiei Muncii:**

În vederea îndeplinirii obiectivelor majore ale instituţiei şi pentru eficientizarea activităţilor sale specifice, instituţia noastră a formulat observaţii şi propuneri asupra unor proiecte de acte normative care au fost supuse atenţiei Inspecţiei Muncii, după cum urmează:

* Elaborarea unor observaţii şi propuneri asupra proiectului de Lege privind Statutul inspectorului de muncă;
* Elaborarea unor observaţii şi propuneri pentru modificarea şi completarea Legii nr. 53/2003 - Codul muncii
* Elaborarea unor observaţii şi propuneri pentru modificarea şi completarea Legii nr. 52/2011 privind exercitarea unor activităţi cu caracter ocazional desfăşurate de zilieri
* Elaborarea unor ghiduri: evaluarea riscurilor şi instrucţiuni proprii SSM.

**2. Informaţii despre litigii în care este implicată instituţia (în general, nu doar cele legate de achiziţii publice):**

În anul 2018 au fost iniţiate şi aflate pe rolul instanţelor de judecată număr de 86 dosare având ca obiect plângeri contravenţionale, 5 dosare în materia contenciosului administrativ şi 3 alte litigii. Au fost soluţionate un număr de 4 de dosare, din care 3 câştigate şi unul pierdut.

În anul 2018 au fost finalizate definitiv un număr de 68 de dosare, din care 55 câştigate.

**IV. Managementul resurselor umane - organigrama**

**1. Structura organizatorică:**

Inspectoratul teritorial de muncă, denumit în continuare Inspectorat, este instituţia publică cu personalitate juridică aflată în subordinea Inspecţiei Muncii în cadrul căruia inspectorii de muncă, exercită atribuţii de autoritate de stat, în domeniul relaţiilor de muncă, securităţii şi sănătăţii în muncă şi supravegherii pieţei produselor.

Inspectoratul este organizat şi funcţionează în baza Legii nr. 108/1999 pentru înfiinţarea şi organizarea Inspecţiei Muncii, republicată, cu modificările şi completările ulterioare şi a Hotărârii Guvernului nr.488/2017 privind aprobarea Regulamentului de organizare şi funcţionare a Inspecţiei Muncii.

În cadrul Inspectoratului este constituit Consiliul Consultativ Tripartit, cu rol de dialog social, format din reprezentanţi ai compartimentelor cu atribuţii de control din cadrul Inspectoratului, desemnaţi prin decizia inspectorului şef, şi din reprezentanţi ai confederaţiilor sindicale şi patronale reprezentative la nivel naţional, astfel cum au fost desemnaţi de către acestea, care are următoarele atribuţii:

- asigură realizarea dialogului social la nivelul Inspectoratului;

- analizează problemele de interes comun identificate în aplicarea prevederilor legislaţiei din domeniul de competenţă al Inspectoratului şi face propuneri pentru îmbunătăţirea legislaţiei în domeniul de competenţă ;

- analizează aspectele care privesc încălcarea legislaţiei muncii atât de către angajatori cât şi de salariaţi şi formulează propuneri cu privire la măsurile legale în vederea soluţionării acestora;

- propune linii de acţiune prin care angajatorii să fie informaţi şi determinaţi să ia măsurile care se impun pentru îmbunătăţirea calităţii muncii, prin crearea unui mediu de muncă sigur şi sănătos, dezvoltarea unei culturi de prevenire a riscurilor profesionale;

- identifică şi analizează domeniile de activitate în care angajatorii sunt susceptibili de a utiliza muncă nedeclarată şi formulează propuneri pentru diminuarea acestui fenomen.

Structura organizatorică inspectoratului a fost aprobată prin Ordinul ministrului muncii şi justiţiei sociale nr. 1671/04.09.2017.

Inspectoratul este condus de un inspector şef, care în exercitarea atribuţiilor de conducere are în subordine doi inspectori şefi adjuncţi.

Inspectorul şef are în subordine:

* Inspectorul şef adjunct care coordonează activitatea în domeniul relaţiilor de muncă, în subordinea căruia funcţionează:
* Compartimentul control relaţii de muncă;
* Compartimentul contracte colective de muncă şi monitorizare relaţii de muncă;
* Compartimentul control muncă nedeclarată.
* Inspectorul şef adjunct care coordonează activitatea în domeniul securităţii şi sănătăţii în muncă şi supravegherii pieţei produselor, în subordinea căruia funcţionează:
* Compartimentul control securitate şi sănătate în muncă;
* Compartimentul supravegherea pieţei şi îndrumare angajatori şi angajaţi în domeniul securităţii şi sănătăţii în muncă.
* Compartimentele de specialitate:
* Compartimentul audit intern;
* Compartimentul economic, resurse umane, administrativ şi informatică;
* Compartimentul comunicare şi relaţii cu publicul;
* Compartimentul legislaţie, contencios administrativ.

**2. Structura de personal**

Personalul inspectoratului teritorial de muncă este format din inspectori de muncă şi alte categorii de personal pentru următoarele activităţi: comunicare şi relaţii cu publicul; legislaţie,contencios administrativ; audit intern; economic, resurse umane, administrativ, informatică.

În calitatea lor de funcţionari publici, inspectorii de muncă beneficiază de stabilitate în funcţie şi independenţă faţă de orice schimbare guvernamentală şi sunt încadraţi prin concurs sau examen.

În exercitarea atribuţiilor legale, inspectorii de muncă sunt învestiţi cu exerciţiul autorităţii publice, beneficiind de protecţie în condiţiile legii.

Numărul de posturi aprobat la 31.12.2018 a fost 64, din care:

* funcţii publice de conducere – 7;
* funcţii publice de execuţie – 55;
* personal contractual – 2.

**3. Perfecţionarea profesională a personalului:**

Pentru a asigura dezvoltarea competenţelor şi performanţelor profesionale ale personalului din Inspectoratul Teritorial de Muncă Galaţi, în cursul anului 2018 au fost planificaţi să participe la programe de perfecţionare profesională 8 salariaţi, dintre care 5 inspectori de muncă.

Programarea participării la cursurile de perfecţionare profesională s-a făcut prin Planul anual de perfecţionare profesională.

Au participat efectiv 7 salariaţi la cursurile de perfecţionare profesională dintre care doar 4 salariaţi dintre cei planificaţi.

Programele de perfecţionare profesională la care au participat funcţionarii publici sunt:

• Dezvoltarea competenţelor profesionale în domeniul relaţiilor de muncă: 4 participanţi - inspectori de muncă;

• Protecţia juridică a datelor cu caracter personal: 1 participant - inspector de muncă;

• Cadru tehnic cu atribuţii în domeniul prevenirii şi stingerii incendiilor:1 participant – inspector de muncă;

• Implementarea şi impactul Regulamentului General privind protecţia datelor persoanele: 1 participant – inspector şef.

Furnizorii de programe de formare profesională la care au participat funcţionarii publici din cadrul instituţiei noastre au fost Centrul de Pregătire şi Perfecţionare Profesională al Inspecţiei Muncii Botoşani, CFPDR Romania şi S.C Argo Profesional Training S.R.L.

**4. Organigrama instituţiei***: -* conform Ordinului Ministrului Muncii şi Justiţiei Sociale nr. 1671/04.09.2017:

Pe site-ului WEB al instituţiei noastră este postată şi poate fi consultată organigrama în vigoare la data accesării site-ului.

**V. Relaţia cu comunitatea**

**V.1. Comunicare şi relaţii cu publicul**

**V.1.1. Relaţia Inspectoratului Teritorial de Muncă Galaţi cu mass-media**

Relaţia instituţiei noastre cu mass-media a fost asigurată permanent, comunicarea şi activitatea de relaţii publice reprezentând activităţi importante de realizare a legăturii instituţiei cu exteriorul. Aceste activităţi contribuie, pe de o parte, la crearea şi menţinerea unei imagini pozitive a instituţiei în exterior iar, pe de altă parte, sprijină îmbunătăţirea comunicării interne, în scopul identificării mesajului ce trebuie transmis cât mai corect către public.

În derularea activităţii de informare a jurnaliştilor, Inspectoratul teritorial de Muncă Galaţi asigură prezentarea corectă şi unitară a datelor solicitate, astfel încât să se evite situaţiile de interpretare eronată.

De asemenea, instituţia noastră monitorizează emisiunile informative şi publicaţiile din presa centrală şi locală, pentru a avea o imagine clară asupra instituţiei şi pentru a cunoaşte în orice moment cum se reflectă acţiunile acestei autorităţi în mass-media.

Au fost furnizate ziariştilor, prompt şi complet, orice informaţii referitoare la activitatea instituţiei. S-a asigurat periodic difuzarea de comunicate, informări de presă, interviuri, atunci când activitatea instituţiei prezintă un interes public imediat.

În anul 2018 au fost difuzate 21 comunicate de presă şi au fost realizate 6 interviuri/emisiuni la posturile locale de televiziune RTV şi Digi 24 Galaţi.

Activitatea instituţiei a fost reflectată în mass-media prin 71 de apariţii în presa scrisă: Viata Liberă, Monitorul de Galaţi, Gazeta Galaţiului şi 75 în audiovizual (radio -40 şi televiziune -35): Digi 24 Galaţi, RTV, Magic FM, Pro FM.

**V.1.2. Solicitări de informaţii de interes public**

În anul 2018 au existat un număr de 1270 solicitări din punct de vedere al informaţiilor de interes public, din care un număr de 409 solicitări au fost adresate pe suport de hârtie (inclusiv cele 60 primite pe e-mail şi/sau portalul Inspecţiei Muncii), celelalte fiind adresate verbal.

Numărul de solicitări din punct de vedere al informaţiilor de interes public primite de compartiment în anul 2018 a fost de 1270 (faţă de 1525 în anul 2017), din care:

• 60 (faţă de 28 în anul 2017) în format electronic(e-mail + portal);

• 349 (faţă de 397 în anul 2017) pe suport de hârtie;

• 861 (faţă de 1098 în anul 2017) verbal.

Situaţia comparativă privind numărul de solicitări din punct de vedere al informaţiilor de interes public, după *tipul solicitantului* este graficul următor:



Structura pe domenii de interes a celor 1261 de solicitări înregistrate în anul 2018 ( nu sunt incluse cele 9 solicitări de informaţii redirecţionate spre soluţionare altor instituţii) este următoarea:

• 2 solicitări privind utilizarea banilor publici (contracte, investiţii, cheltuieli etc );

• 110 solicitări (9%) privind modul de îndeplinire a atribuţiilor instituţiei publice;

• 575 solicitări (46%) privind acte normative, reglementări;

• 43 solicitări (3%) privind activitatea liderilor instituţiei;

• 60 solicitări (5%) privind informaţii privind modul de aplicare a Legii nr. 544/2001

• 471 solicitări (37%) privind altele: informaţii existente în baza de date a instituţiei, precum şi în REVISAL, copii ale documentelor din arhivă etc

Din totalul de 409 solicitări adresate în scris (pe hârtie şi electronic) un număr de 390 solicitări au primit răspuns, iar un număr de 9 solicitări au fost transmise spre competentă soluţionare altor instituţii.

Pentru 3 solicitări (informaţii despre o altă persoană decât solicitantul, formulare opinie controale efectuate, respectiv copia procesului verbal de cercetare a unui accident în care victima a fost altă persoană decât solicitantul) nu s-au furnizat informaţii întrucât acestea erau exceptate liberului acces, iar pentru 7 solicitări ( calculul impozitului pe profit, modalităţi de transfer plată prestaţii, statistici referitoare la contracte individuale de muncă pe domenii de activitate, informaţii privind obligaţiile unor salariaţi cu statut special, beneficiar de indemnizaţie de şomaj, sindicate constituite la nivelul MAI, adeverinţă conf. Normelor Metodologice la OUG 158/2005), informaţiile nu erau deţinute de instituţia noastră.

Nu au fost înregistrate reclamaţii administrative şi plângeri în instanţă.

**V.1.3. Petiţii**

Petiţiile primite de compartiment în anul 2018 au fost în număr de 610 (faţă de 805 în anul 2017), din care:

• 484 (faţă de 685 în anul 2017) în domeniul relaţiilor de muncă;

• 21 (faţă de 10 în anul 2017) în domeniul securităţii şi sănătăţii în muncă;

• 105 (faţă de 110 în anul 2017) vizau nereguli atât în domeniul relaţiilor de muncă cât şi în domeniul securităţii şi sănătăţii în muncă.

Clasificarea petiţiilor după tipul de solicitant este redată în graficul următor:



Din totalul de 610 petiţii înregistrate în anul 2018, la care se adaugă cele 22 petiţii sold la 31.12.2017, un număr de 617 au primit răspuns, iar 15 de sesizări au rămas în lucru (fiind în termenul de soluţionare).

Răspunsurile au fost transmise pe suport de hârtie, expediate prin poştă/curier.

Statistica privind modalitatea de soluţionarea a petiţiilor, după tipul de răspuns se prezintă astfel:

|  |  |
| --- | --- |
| Modalitate de soluţionare | Total – 617 din care: |
| Clasare | 31 |
| Răspuns | 467 |
| Redirecţionare cu informarea petiţionarului | 88 |
| Informare | 9 |
| Conexare | 22 |

Principalele probleme sesizate au vizat:

1. neplata drepturilor salariale restante - 35% din totalul petiţiilor primite;

2. neeliberarea de adeverinţe - 18% din totalul petiţiilor primite;

3. prestarea muncii nedeclarate - 8% din totalul petiţiilor primite;

4. neacordarea drepturilor salariale pentru timpul efectiv lucrat, neplata orelor suplimentare, munca pe timpul nopţii - 8% din totalul petiţiilor primite;

5. neacordarea/neplata concediului de odihnă - 3% din totalul petiţiilor primite;

6. nerespectarea normelor de securitate şi sănătate în muncă - 7% din totalul petiţiilor primite;

7. neacordarea echipamentului individual de protecţie - 3% din totalul petiţiilor primite;

8. nedeclararea accidentelor de muncă - 2% din totalul petiţiilor primite**.**

Structura petiţiilor, după aspectele sesizate este redată în următorul grafic:

**V.2. Audit intern**

În cursul anului 2018, compartiment de audit public a efectuat misiuni de audit public intern cu privire la:

* Misiuni de audit privind domeniul bugetar - 1 misiune

Fundamentarea proiectului de buget pentru anul 2018

* Misiuni de audit privind domeniul financiar-contabil - 1 misiune

Auditarea activităţii de inventariere a patrimoniului şi valorificarea rezultatului acesteia

* Misiuni de audit privind domeniul achiziţiilor publice - 1 misiune

Auditarea activităţii de achiziţii publice

* Misiuni de audit privind domeniul IT - 1 misiune

Auditarea activităţii de informatică

* Misiuni de audit privind domeniul funcţiilor specifice entităţii. - 2 misiuni

Auditarea activităţii privind supravegherea pieţei, îndrumare angajatori şi angajaţi în domeniul securităţii si sănătăţii în muncă

Verificarea modului de aplicare a reglementărilor generale şi speciale în domeniul controlului securităţii şi sănătăţii în muncă

* Misiuni de audit ad-hoc - 1 misiune

Evaluarea sistemului de prevenire a corupţiei la nivelul I.T.M Galaţi

**VI. Relaţii de muncă**

Pentru realizarea obiectivelor stabilite în Programul Cadru de Acţiuni al Inspecţiei Muncii, în domeniul relaţiilor de muncă, în anul 2018 s-au desfăşurat acţiuni de control tip campanie, tematice şi de fond, cu caracter preventiv, la toate categoriile de angajatori.

Cu ocazia acţiunilor de control, are loc o informare permanentă atât a persoanelor identificate prestând activitate cât şi a angajatorilor cu privire la obligaţiile ce le revin în domeniul relaţiilor de muncă şi în special cu privire la consecinţele practicării muncii nedeclarate.

**STATISTICI PRIVIND CONTROALELE ŞI ALTE ACTIVITĂŢI**

**I. ÎN DOMENIUL RELAŢIILOR DE MUNCĂ**

Rezultatele acţiunilor de control desfăşurate de serviciul Control Relaţii de Muncă şi Compartimentul Control Muncă Nedeclarată sunt redate statistic în următorul tabel:

|  |  |  |
| --- | --- | --- |
| Indicator | 2017 | 2018 |
| Nr. de controale efectuate | 1.951 | 1.766 |
| Nr. de măsuri dispuse | 2.722 | 2.550 |
| Nr. angajatori depistaţi, care folosesc munca nedeclarată  | 70 | 113 |
| Nr. persoane depistate, din care | 130 | 229 |
| Nr. sancţiuni aplicate | 673 | 698 |
| Valoarea sancţiunilor aplicate, în leidin care pentru muncă nedeclarată | 1.645.800  | 3.821.400  |
| 1.440.000\*  | 3.610.000 |

\* Au fost depistate şi 11 persoane la un singur angajator, căruia i s-a întocmit dosar penal, în anul 2017

**A.1. Depistarea şi combaterea cazurilor de muncă nedeclarată**

Conceptul de muncă nedeclarată (cunoscută şi sub denumirea de muncă la negru) reprezintă acea activitate prestată de un salariat pentru şi sub autoritatea unui angajator, persoană fizică sau juridică, fără a fi respectate prevederile legale în vigoare privind încheierea, executarea, modificarea, suspendarea şi încetarea contractului individual de muncă.

Cele mai des întâlnite forme sub care se manifestă munca nedeclarată sunt:

- înţelegerea dintre angajator şi salariat în urma căreia acesta din urmă acceptă să presteze munca fără încheierea unui contract individual de muncă, fapt care îl privează de drepturile şi obligaţiile ce decurg din lege;

- neîncheierea contractului individual de muncă pentru perioada de probă;

- utilizarea de către persoanele fizice a unui personal casnic pentru efectuarea unor servicii şi lucrări în gospodăriile individuale, fără încheierea unui contract individual de muncă;

- primirea la muncă a unei persoane fără transmiterea raportului de muncă în registrul general de evidenţă a salariaţilor

- primirea la muncă a unui salariat în perioada în care contractul individual de muncă este suspendat

- primirea la muncă a unui salariat în afara programului de lucru stabilit în cadrul contractului de muncă cu timp parţial

- folosirea în mod ilegal a forţei de muncă ziliere sau sezoniere (zilieri, ucenici etc.)

Munca nedeclarată reprezintă un fenomen de o gravitate crescută cu care se confruntă societatea, cu consecinţe negative atât asupra lucrătorului, cât şi asupra bugetului de stat, care se manifestă în diferite forme, atât prin nedeclararea către autorităţi a întregii activităţi a salariatului, cât şi prin declararea parţială a activităţii acestuia.

În acest context s-a impus adaptarea legislaţiei naţionale la noile provocări cu care se confruntă autorităţile în demersul de prevenire şi combatere a acestui fenomen, inclusiv prin reglementarea situaţiilor care constituie muncă nedeclarată, reglementare fără de care aceste fapte nu pot fi sancţionate. Astfel, în data de 7 august 2017, a fost publicată în Monitorul Oficial al României, Partea I, nr.644, Ordonanţa de Urgenţă nr. 53/2017 pentru modificarea şi completarea Legii nr. 53/2003 – Codul Muncii. Anterior apariţiei actului normativ mai sus menţionat în legislaţia românească nu prevedea o definiţie a muncii nedeclarate fiind sancţionată doar fapta de a primi la muncă o persoană fără încheierea în formă scrisă a contractului individual de muncă anterior începerii activităţii, nu şi alte forme în care se manifestă munca nedeclarată.

Parte a economiei subterane, munca nedeclarată constituie un fenomen cu efecte nocive atât pentru angajat şi angajator, cât şi pentru societate, persoanele care desfăşoară în prezent activitate fără contract individual de muncă fiind posibilii asistaţi de mâine.

Munca fără forme legale de angajare are consecinţe sociale şi economice negative:

* pentru persoana care prestează munca: nu are siguranţa plăţii muncii prestate; plata se face în funcţie de bunăvoinţa angajatorului şi este amânată de acesta; săvârşeşte evaziune fiscală deoarece nu plăteşte contribuţii şi impozit la sumele încasate; este lipsită de o serie de drepturi ce decurg direct din contractul de muncă ( dreptul la protecţie socială: pensie, şomaj şi sănătate; dreptul la securitate şi sănătate în muncă; dreptul la concediul de odihnă anual; dreptul la protecţie în caz de concediere; dreptul la negociere colectivă şi individuală; dreptul la repaus zilnic şi săptămânal;dreptul de a constitui sau de a adera la un sindicat; dreptul la informare sau consultare, etc.); nu beneficiază de vechime în muncă.
* pentru angajatorul, persoană fizică sau juridică care utilizează munca nedeclarată: este lipsit de avantajele care decurg din contractul individual de muncă ( stabilitatea forţei de muncă, specializarea forţei de munca, dreptul de a exercita controlul asupra modului de îndeplinire a sarcinilor de serviciu, dreptul de a constata săvârşirea abaterilor disciplinare şi de a aplica sancţiunile corespunzătoare, imposibilitatea recuperării unui eventual prejudiciu determinată de dificultatea de a trage la răspundere o persoană care desfăşoară activitate fără contract de muncă); săvârşeşte evaziune fiscală deoarece fondurile sociale şi bugetul de stat sunt păgubite prin sustragerea de la plata contribuţiilor sociale şi a impozitelor.

Prevenirea muncii nedeclarate se realizează prin:

* Informarea permanentă a angajatorilor pe parcursul desfăşurării controalelor propriu-zise cu privire la obligaţiile ce le revin în domeniul relaţiilor de muncă;
* Conştientizarea angajaţilor şi a angajatorilor privind consecinţele sociale pe care le are prestarea şi folosirea muncii nedeclarate;
* Mediatizarea campaniilor sectoriale prin strânsa colaborare cu presa centrală şi locală, în vederea formării unei atitudini civice corespunzătoare şi responsabile, nefavorabile muncii nedeclarate.

Principalele căi de acţiune în vederea combaterii cazurilor de muncă nedeclarată sunt:

* Remedierea efectului direct al practicării muncii nedeclarate, prin determinarea angajatorilor de a încheia în formă scrisă contracte individuale de muncă pentru persoanele identificate că prestează munca nedeclarată;
* Intensificarea controalelor la angajatorii la care au fost depistate cazuri de muncă nedeclarată;
* Efectuarea de verificări în cadrul campaniilor naţionale şi locale organizate la nivel instituţional;
* Urmărirea măsurilor dispuse cu privire la obligaţia angajatorilor de a înregistra în registrul general de evidenţă a salariaţilor a contractelor individuale de muncă pentru persoanele identificate.

Situaţia comparativă 2017 -2018 privind numărul persoanelor şi angajatorilor care foloseau munca nedeclarată



Situaţia comparativă 2017 -2018 privind valoarea totală a sancţiunilor aplicate şi a celor aplicate pentru munca nedeclarată:



Structura pe categorii de muncă nedeclarată a persoanelor depistate cu muncă nedeclarată în anul 2018 este redată în următorul grafic:

Structura sancţiunilor aplicate în anul 2018 pentru munca nedeclarată conform art .260 (1) din Legea nr. 53/2003 – Codul muncii cu modificările şi completările ulterioare este redată în tabelul şi în graficul de mai jos.

|  |  |  |  |
| --- | --- | --- | --- |
|  | Nr. persoane depistate | Nr. angajatori sancţionaţi | Valoare amenzi (în lei) |
| art. 260 alin. 1 lit. e - primirea la muncă fără încheierea unui contract individual de muncă | 188 | 86 | 3.080.000 |
| art. 260 alin. 1 lit. e^1 - primirea la muncă a uneia sau a mai multor persoane fără transmiterea elementelor contractului individual de muncă în registrul general de evidenţă a salariaţilor cel târziu în ziua anterioară începerii activităţii | 10 | 7 | 180.000 |
| art. 260 alin. 1 lit. e^2 - primirea la muncă a unuia sau a mai multor salariaţi în perioada în care acesta/aceştia are/au contractul individual de muncă suspendat | 3 | 3 | 80.000 |
| 260 alin. 1 lit. e^3 - primirea la muncă a unuia sau a mai multor salariaţi în afara programului de lucru stabilit în cadrul contractelor individuale de muncă cu timp parţial | 28 | 17 | 270.000 |



Din totalul de 229 persoane depistate un număr de 57 (25%) sunt femei.

Structura pe categorii de vârstă şi sex este redată în graficul următor:



|  |  |  |  |
| --- | --- | --- | --- |
| Categoria pe vârstă | Total | Bărbaţi | Femei |
| Sub 21 ani | 17 | 12 | 5 |
| 21 - 30 ani | 65 | 47 | 18 |
| 31 – 40 ani | 66 | 56 | 10 |
| 41 – 50 ani | 49 | 34 | 15 |
| 51 – 65 ani | 30 | 22 | 8 |
| Peste 65 ani | 2 | 1 | 1 |

Structura pe domenii de activitate în care a fost folosită munca nedecalarată este redată în graficul următor:



|  |  |  |  |
| --- | --- | --- | --- |
| DOMENIU DE ACTIVITATE ANGAJATOR | B | F | total |
| construcþii | 60 | 0 | 60 |
| alpinism utilitar | 43 | 0 | 43 |
| comerþ ºi vânzãri | 7 | 22 | 29 |
| alimentaþie publicã | 13 | 15 | 28 |
| fabricare alimente (brutãrie, ulei) | 4 | 7 | 11 |
| întreþinere ºi reparaþii auto | 6 | 3 | 9 |
| creºtere animale, inclusiv ovine | 6 | 1 | 7 |
| asociaþii de proprietari | 4 | 3 | 7 |
| transport | 5 | 0 | 5 |
| instalaþii electrice | 2 | 2 | 4 |
| consultanþã | 4 | 0 | 4 |
| turism | 3 | 0 | 3 |
| organizator spectacole | 3 | 0 | 3 |
| legãtorie ºi conexe | 3 | 0 | 3 |
| cãmine de bãtrâni | 2 | 1 | 3 |
| croitorie | 1 | 1 | 2 |
| agricultura | 2 | 0 | 2 |
| telecomunicaþii | 0 | 1 | 1 |
| programare IT | 1 | 0 | 1 |
| producþie tablã | 1 | 0 | 1 |
| prelucrarea lemnului | 1 | 0 | 1 |
| formare profesionalã | 0 | 1 | 1 |
| curãþenie | 1 | 0 | 1 |
| total  | 172 | 57 | 229 |

Structura pe ocupaţii a persoanelor depistate este următoarea:

|  |  |  |  |
| --- | --- | --- | --- |
| ocupaţia | B | F | total |
| alpinist utilitari | 43 | 0 | 43 |
| muncitor necalificat | 58 | 2 | 60 |
| lucrător în alimentaţie publică | 12 | 18 | 30 |
| lucrător comercial | 2 | 26 | 28 |
| şofer | 8 | 0 | 8 |
| manipulant | 6 | 0 | 6 |
| zidar | 5 | 0 | 5 |
| paznic | 4 | 0 | 4 |
| arhivar | 3 | 0 | 3 |
| brutar | 1 | 2 | 3 |
| cioban | 3 |   | 3 |
| confecţioner | 1 | 2 | 3 |
| îngrijitor clădiri | 0 | 3 | 3 |
| montator ţiglă metalică | 3 | 0 | 3 |
| spălător vehicule  | 2 | 1 | 3 |
| crescător animale | 2 | 0 | 2 |
| lăcătuş mecanic | 2 | 0 | 2 |
| montator mobilier | 2 | 0 | 2 |
| sudor | 2 | 0 | 2 |
| tractorist | 2 | 0 | 2 |
| zugrav | 2 | 0 | 2 |
| administrator clădiri | 1 | 0 | 1 |
| consilier juridic | 0 | 1 | 1 |
| dispecer | 0 | 1 | 1 |
| dulgher | 1 | 0 | 1 |
| electrician | 1 | 0 | 1 |
| gazda sala | 1 | 0 | 1 |
| încărcător | 1 | 0 | 1 |
| macaragiu | 1 | 0 | 1 |
| mecanic | 1 | 0 | 1 |
| programator | 1 | 0 | 1 |
| spălătoreasă haine | 0 | 1 | 1 |
| tăietor geam | 1 | 0 | 1 |
|   | 172 | 57 | 229 |

Structura pe ocupaţii a persoanelor depistate este redată în graficul următor



Având in vedere necesitatea eficientizării activităţii de informare şi conştientizare a angajatorilor, în mod preventiv, referitor la munca nedeclarată, au fost transmise 2018 un număr de 304 scrisori de notificare la angajatori cu domenii de activitate diferite.

**A.2. Campanii naţionale privind identificarea şi combaterea cazurilor de muncă nedeclarată**

În domeniile în care frecvenţa muncii nedeclarate este mai mare, Inspecţia Muncii a desfăşurat la nivel naţional următoarele acţiuni de control tip campanie:

* *Campania naţională „O zi pe săptămână", care cuprinde acţiuni de control desfăşurate într-o anumită zi a săptămânii, de inspectoratele teritoriale de muncă în vederea identificării cazurilor de muncă nedeclarată pe diferite domenii de activitate***.**

Acţiunile de control s-au desfăşurat în următoarele domenii: construcţii, fabricarea şi comercializării mobilei, colectare deşeuri, recuperare materiale, extracţie pietriş.

* *Campania naţională privind identificarea si combaterea cazurilor de muncă nedeclarată şi verificarea respectării prevederilor legale în domeniul securităţii şi sănătăţii în muncă la angajatorii care desfăşoară activitate in domeniul alimentaţiei publice "bufet Expres, restaurant FAST-FOOD-PIZZERIE" (29-31 mai 2018);*
* *Campania naţională privind verificarea modului în care agenţiile de turism respectă prevederile legale în domeniul relaţiilor de muncă (05-07.09.2018)*

Rezultatele acţiunilor de control din campaniile mai sus menţionate sunt:

* 132 controale efectuate;
* 35 sancţiuni aplicate;
* 72.000 lei valoare amenzi aplicate ;
* 123 măsuri dispuse ca urmare a neconformităţilor depistate .
* *Campania naţională privind respectarea de către beneficiari a prevederilor Legii nr. 52/2011 privind exercitarea unor activităţi cu caracter ocazional desfăşurate de zilieri, republicată, cu modificările si completările ulterioare, precum şi a normelor de aplicare a acesteia (24-28 septembrie 2018)*

Rezultatele acţiunilor de control:

* 20 beneficiari controlaţi, la care desfăşurau activitatea 42 zilieri;
* 9 sancţiuni aplicate pe Legea nr. 52/2011;
* 32 măsuri dispuse pentru neconformităţile constatate.

**A.3. Campanii naţionale privind respectarea de către angajatori a prevederilor legale referitoare la încheierea şi executarea contractelor individuale de muncă, a timpului de muncă şi de odihnă**

* *Campania naţională privind respectarea de către operatorii care prestează servicii poştale şi de curierat a prevederilor legale referitoare la încheierea şi executarea contractelor individuale de muncă, a timpului de muncă şi de odihnă a conducătorilor auto şi curierilor cu domeniul de activitate principal cod CAEN 5320 - Alte activităţi poştale şi de curierat (19 - 30 martie 2018);*
* *Campania Naţională privind verificarea modului de respectare de către angajatori a prevederilor legale referitoare la încheierea, modificarea, suspendarea, executarea, înregistrarea şi transmiterea în registrul general de evidenţă a salariaţilor a contractelor individuale de muncă cu timp parţial, precum şi a prevederilor legale privind registrul general de evidenţă a salariaţilor (18 -29.06.2018)*

Rezultatele acţiunilor de control:

* 5 sancţiuni aplicate
* 21.500 lei amenzi aplicate;
* 41 măsuri dispuse pentru neconformităţile constatate.

**A.4. Campanii naţionale de informare si conştientizare a prevederilor legale din domeniul relaţiilor de muncă**

În concordanţă cu prevederile art. 5 lit. b din Legea nr. 108/1999 pentru înfiinţarea şi organizarea Inspecţiei Muncii, republicată, cu modificările şi completările ulterioare, instituţia noastră are funcţia generală de comunicare, prin care se asigură schimbul de informaţii cu autorităţile administraţiei publice centrale şi locale, precum şi cu persoanele fizice şi juridice supuse activităţii de control, informarea acestora şi a cetăţenilor asupra modului cum se respectă şi se aplică prevederile legislaţiei din domeniile de competenţă. Având în vedere acest aspect, în anul 2018 a fost organizată la nivel naţional: *Campania de informare si conştientizare cu privire la modificarea salariului brut in contextul transferului contribuţiilor sociale obligatorii de la angajator la angajat,aplicarea prevederilor derogatorii de la Legea nr.62/2011 reglementate prin art.VII din OUG nr.82/2017 pentru modificarea si completarea unor acte normative ,registrul general de evidenţă a salariatilor si a transformării muncii nedeclarate in muncă declarată (04 decembrie 2017-31 martie 2018***)** care s-a finalizat printr-un număr de 1285 entităţi informate/conştientizate(persoane juridice, regii autonome, persoane fizice autorizate, întreprinderi individuale, persoane fizice etc.);

**A.5. Alte Campanii Naţionale tematice**

* *Campania Naţională privind verificarea modului in care angajatorii au aplicat prevederile legale legate de modificarea salariului brut în contextul transferului contribuţiilor sociale obligatorii de la angajator la angajat - prevederi derogatorii de la Legea 62/2011 reglementate prin art. VII din OUG nr. 82/2017 pentru modificarea şi completarea unor acte normative, registrul general de evidenţă a salariaţilor şi stabilirea salariului de bază minim brut pe ţară garantat in plată (02 aprilie - 29 iunie 2018)*

Rezultatele acţiunilor de control:

* 327 controale efectuate;
* o sancţiune aplicată pentru nerespectarea prevederilor art. 13 alin. 2 din HG nr. 905/2017 şi ale dispoziţiilor privind garantarea în plată a salariului minim brut pe ţara din care o amendă în valoare de 300 lei;
* 145 sancţiuni contravenţionale au fost aplicate pentru nerespectarea altor prevederi legale din domeniul relaţiilor de muncă din care 38 au fost amenzi în valoare de 770.800 lei;
* 607 măsuri dispuse pentru nerespectarea prevederilor legale verificate in timpul controalelor.
* *Campania naţională pentru verificarea respectării prevederilor legale în domeniul relaţiilor de muncă şi al securităţii şi sănătăţii în muncă, de către agenţii de muncă temporară şi de către utilizatorii salariaţilor temporari (19.02-30.04.2018, 01.07-30.11.2018)*
* 7 agenţi de muncă temporară controlaţi, din cei 7 agenţi de muncă temporară existenţi şi 3 utilizatori de salariaţi temporari;
* 824 contracte de punere la dispoziţie aflate in derulare verificate;
* 788 contracte de muncă temporară aflate in executare verificate (16.969 contracte de muncă aflate in executare în România şi 36 contracte de muncă aflate în executare în străinătate);
* Pentru situaţiile în care salariaţii au fost puşi la dispoziţia unor utilizatori stabiliţi pe teritoriul UE/SEE, inspectoratele teritoriale de muncă au transmis Inspecţiei Muncii, 2 solicitări care să fie procesate prin sistemul de informare al pieţei interne (IMI).
* *Campania naţională privind respectarea de către transportatorii rutieri* (cod CAEN 4941, cod CAEN 4931)*a prevederilor legale referitoare la încheierea şi executarea contractelor individuale de muncă, a timpului de muncă şi de odihnă a conducătorilor auto(lucrători mobili), a legislaţiei şi a directivelor europene ce vizează detaşarea lucrătorilor în cadrul prestării de servicii transnaţionale transpuse in legislaţia naţională (19-29 noiembrie 2018)*

Acţiunile efectuate au vizat cel puţin o săptămână de control pe teren (în trafic), împreună cu lucrători ai I.S.C.T.R., iar restul perioadei a fost folosită pentru acţiunile de control iniţiate în trafic şi încheiate atât la sediul inspectoratelor cât şi la sediul, sau după caz punctul de lucru declarat al transportatorilor.

Rezultatele controalelor efectuate şi sancţiunile aplicate în baza prevederilor Codului muncii, la transportatorii rutieri:

* 18 controale efectuate;
* 39 conducători auto verificaţi;
* 4 sancţiuni aplicate
* 4.500 lei valoarea totală a amenzilor aplicate
* 20 măsuri dispuse.
* *Campania Naţională pentru verificarea respectării prevederilor legale cu privire la condiţiile de funcţionare şi procedura de înregistrare a persoanelor juridice care îşi desfăşoară activitatea pe teritoriul României ca agenţi de plasare a forţei de muncă in străinătate*– au fost controlaţi 7 agenţi de ocupare a forţei de muncă.

**B. Aplicarea prevederilor Legii nr. 53/2003 - Codul muncii, republicat, cu modificările şi completările ulterioare**

În anul 2018, activitatea de control care a avut ca obiectiv urmărirea respectării de către angajatori a prevederilor Codului muncii republicat, cu modificările si completările ulterioare, s-a concretizat în următoarele rezultate:

* 1672 controale efectuate, reprezentând 94,68% din totalul controalelor efectuate in domeniul relaţiilor de muncă;
* 404 sancţiuni aplicate în baza art. 260 alin.1 din Codul Muncii, reprezentând 66% din totalul sancţiunilor aplicate în domeniul relaţiilor de muncă;
* 3.579.600 lei valoarea totală a amenzilor aplicate;

**C. CONTROALE PRIVIND RESPECTAREA UNOR LEGI SPECIALE**

* *C.1. Încadrarea în muncă şi detaşarea străinilor pe teritoriul României, conform prevederilor O.U.G. nr. 25/2014, modificată si completată*

Acţiunile întreprinse de instituţia noastră în colaborare cu Serviciul pentru Imigrări al Judeţului Galaţi au avut la bază Planul de cooperare operativă pentru depistarea angajaţilor străini ilegali şi combaterea muncii nedeclarate a străinilor, încheiat anual.

Rezultatele controalelor efectuate:

* 14 controale efectuate, din care 9 controale cu O.R.I.;
* 3 sancţiuni contravenţionale aplicate, din care o amendă;
* 700 lei valoarea amenzilor;
* 3 măsuri dispuse pentru remedierea deficienţelor constatate în timpul controalelor.

Pentru punerea în practică a acţiunii comune Planul de cooperare operativă pentru depistarea angajaţilor străini ilegali şi combaterea muncii nedeclarate a străinilor, în perioada 14 -20.05.2018, instituţia noastră în colaborare cu Serviciul pentru Imigrări al Judeţului Galaţi a organizat activităţi de informare a angajatorilor care au străini angajaţi sau a celor interesaţi în acest demers, acţiune la care au participat un număr de 55 de persoane (studenţi, refugiaţi).

La sediul instituţiei noastre au fost organizate 2 acţiuni la care au participat un număr de 61 reprezentanţi ai angajatorilor români printre care şi societăţi de consultanţă sau societăţi de recrutare resurse umane. Domeniile de activitate ale angajatorilor prezenţi au fost: construcţii, agricultură, industria prelucrătoare, construcţii metalice, industria mobilei, industrie uşoară. Acţiunile de informare au fost preluate şi difuzate si de către mass media locală.

* *C.2. Protecţia cetăţenilor români care lucrează în străinătate conform prevederilor Legii nr. 156/2000, republicată cu modificările si completările ulterioare*

Instituţia noastră are atribuţii de control asupra activităţii agenţilor de ocupare a forţei de muncă prin intermediul cărora cetăţenii români solicită locuri de muncă în străinătate. Agenţii de ocupare a forţei de muncă desfăşoară activităţi de mediere a angajării cetăţenilor români cu domiciliul în România care răspund ofertelor de locuri de muncă transmise de persoane juridice, fizice sau organizaţii patronale din străinătate.

La data de 31 decembrie 2018, funcţionau 13 agenţi de ocupare a forţei de muncă prin intermediul cărora cetăţenii români solicită locuri de muncă în străinătate.

Rezultatele controalelor efectuate:

* 20 controale efectuate;
* 3 sancţiuni contravenţionale aplicate;
* 6 măsuri dispuse pentru remedierea deficienţelor constatate în timpul controalelor.

În cadrul Campaniei „Informare acasă! Siguranţă în lume”, organizată de către Ministerul pentru Românii de Pretutindeni, instituţia noastră a participat la două acţiuni (Colegiul Naţional Costache Negri, Instituţia Prefectului Judeţul Galaţi) şi a prezentat informaţii referitoare la intermedierea şi plasarea forţei de muncă în străinătate prin agenţii de ocupare sau agenţii de muncă temporară, precum şi la riscurile la care se pot expune cetăţenii români atunci când se află în căutarea unui loc de muncă în străinătate.

* *C.3. Controale în baza H.G. nr. 905/2017 privind registrul general de evidenţă a salariaţilor*

În anul 2018, au fost efectuate 1578 controale de verificare a modului în care angajatorii respectă prevederile legale privind întocmirea şi completarea Registrului general de evidenţă a salariaţilor, ceea ce indică că 89,35% din numărul total de controale efectuate în domeniul relaţiilor de muncă au avut în tematica de verificare aceste aspecte. Acest procent subliniază că aproape la fiecare control realizat în domeniul relaţiilor de muncă inspectorii de muncă au avut ca obiectiv de control modul în care angajatorii respectă prevederile legale privind întocmirea şi completarea Registrului general de evidenţă a salariaţilor, cu prioritate înregistrarea contractelor individuale de muncă în aplicaţia REVISAL anterior începerii activităţii.

Rezultatele controalelor:

* 184 sancţiuni contravenţionale;
* 591.000 lei valoarea amenzilor aplicate;
* 485 măsuri dispuse pentru remedierea deficienţelor constatate.
* *C.4 Controale efectuate în baza Legii nr. 202/2002 privind egalitatea de şanse şi de tratament între femei şi bărbaţi, republicată, cu modificări şi completări ulterioare*

Rezultatele controalelor efectuate pentru verificarea respectării prevederilor Legii nr. 202/2002, republicată:

* 298 controale efectuate;
* o sancţiune contravenţionale aplicată din care o amendă în valoare de 3.000 lei:

Activitatea de control a inspectorilor de muncă privind respectarea prevederilor Legii nr. 202/2002, republicată, are ca scop şi prevenţia care se desfăşoară nu numai în baza petiţiilor transmise de angajaţi, ci şi în cadrul altor tipuri de controale.

* *C.5. Controale efectuate în baza OUG nr. 96/2003 privind protecţia maternităţii la locurile de muncă, cu modificările şi completările ulterioare*– au fost efectuate un număr de 321 controale.
* *C.6 Împiedicarea exercitării controlului şi neîndeplinirea măsurilor dispuse de inspectorii de muncă - Legea nr.108/1999 privind înfiinţarea şi organizarea Inspecţiei Muncii, republicată, cu modificările şi completările ulterioare*

În anul 2018, în baza Legii nr. 108/1999, au fost sancţionaţi 47 angajatori, aplicându-se 84 sancţiuni contravenţionale(49 amenzi şi 35 avertismente), din care:

* 8 sancţiuni (48 amenzi şi 4 avertismente), pentru împiedicarea inspectorilor de muncă să-şi exercite atribuţiile de control;
* 22 sancţiuni (12 amenzi şi 10 avertismente), pentru neaducerea la îndeplinire a măsurilor dispuse prin procesele verbale de control;
* 54 sancţiuni (33 amenzi şi 21 avertismente), pentru nerespectarea obligaţiei de a pune la dispoziţie, în termenul stabilit, a documentelor solicitate necesare controlului.

Valoarea totală a amenzilor aplicate în baza Legii nr. 108/1999, republicată, cu modificările și completările ulterioare, a fost de 70.000 lei.

**II ÎN DOMENIUL CONTRACTE COLECTIVE DE MUNCĂ ŞI MONITORIZARE RELAŢII DE MUNCĂ**

**a) Contracte individuale de muncă active**

La data de 31 decembrie 2018, numărul de contracte individuale de muncă active (aflate în evidenţă la data de referinţă), extras din baza de date centralizată a Inspecţiei Muncii privind registrul general de evidenţă a salariaţilor, era de 126.057, dintre care: 113.884 contracte individuale de muncă active cu durată nedeterminată şi 12.173 contracte individuale de muncă active cu durată determinată.

Dinamica numărului de contracte individuale de muncă active aflate în evidenţă la sfârşitul fiecărei luni, în anul 2018 este prezentată în graficul următor:



Evoluţia numărului de contracte individuale de muncă (CIM) înregistrate în Registrul general de evidenţă a salariaţilor în perioada ianuarie - decembrie 2018 este următoarea:

|  |  |
| --- | --- |
| Data | Nr. de contracte individuale de muncã active |
| Duratã nedeterminatã | Duratã determinatã | TOTAL |
| Normã întreagã | Timp parþial | Total | % | Normã întreagã | Timp parþial | Total | % |   |
| 31.ian | 98.885 | 15.541 | 114.426 | 90,92 | 6.836 | 4.590 | 11.426 | 9,08 | 125.852 |
| 28.feb | 99.516 | 14.826 | 114.342 | 90,75 | 6.944 | 4.711 | 11.655 | 9,25 | 125.997 |
| 31.mar | 100.040 | 14.271 | 114.311 | 90,49 | 7.096 | 4.911 | 12.007 | 9,51 | 126.318 |
| 30.apr | 100.651 | 14.142 | 114.793 | 90,32 | 7.119 | 5.184 | 12.303 | 9,68 | 127.096 |
| 31.mai | 100.645 | 13.988 | 114.633 | 90,04 | 7.242 | 5.442 | 12.684 | 9,96 | 127.317 |
| 30.iun | 100.629 | 13.892 | 114.521 | 91,26 | 7.295 | 3.678 | 10.973 | 8,74 | 125.494 |
| 31.iul | 100.823 | 13.774 | 114.597 | 91,45 | 7.361 | 3.353 | 10.714 | 8,55 | 125.311 |
| 31.aug | 100.992 | 13.633 | 114.625 | 92,00 | 7.061 | 2.905 | 9.966 | 8,00 | 124.591 |
| 30.sep | 101.056 | 13.554 | 114.610 | 91,18 | 7.018 | 4.069 | 11.087 | 8,82 | 125.697 |
| 31.oct | 100.684 | 13.491 | 114.175 | 89,93 | 7.065 | 5.721 | 12.786 | 10,07 | 126.961 |
| 30.nov | 100.736 | 13.420 | 114.156 | 89,77 | 6.823 | 6.179 | 13.002 | 10,23 | 127.158 |
| 31.dec | 100.563 | 13.321 | 113.884 | 90,34 | 6.068 | 6.105 | 12.173 | 9,66 | 126.057 |

Evoluţia numărului de salariaţi activi, angajatori activi şi contracte individuale de muncă active, înregistrate în Registrul general de evidenţă a salariaţilor pentru perioada ianuarie - decembrie 2018 este următoarea:

|  |  |  |  |
| --- | --- | --- | --- |
| Data de referinţă | Nr. angajatori activi | Nr. salariaţi activi\* | C.I.M. Active |
| 31.01.2018 | 12351 | 112703 | 126451 |
| 28.02.2018 | 12298 | 112541 | 126377 |
| 01.03.2018 | 12310 | 112463 | 126551 |
| 01.04.2018 | 12292 | 112389 | 126442 |
| 01.05.2018 | 12319 | 112768 | 127033 |
| 01.06.2018 | 12374 | 112908 | 127475 |
| 01.07.2018 | 12392 | 112802 | 125690 |
| 01.08.2018 | 12438 | 113141 | 125868 |
| 01.09.2018 | 12417 | 112606 | 124881 |
| 01.10.2018 | 12452 | 112691 | 126378 |
| 01.11.2018 | 12448 | 112592 | 127537 |
| 01.12.2018 | 12419 | 112014 | 127215 |

\*nr. de salariaţi aflaţi în evidenţă la data de referinţă

Graficul privind evoluţia numărului de salariaţi activi, angajatori activi şi contracte individuale de muncă (C.I.M.) active, înregistrate în Registrul general de evidenţă a salariaţilor pentru perioada ianuarie - decembrie 2018



**b) Legea zilierilor**

Legea zilierilor (Legea nr. 52/2011, modificată şi completată), intrată în vigoare la data de 2 mai 2011, stabileşte că durata activităţii ocazionale este de minimum o zi, corespunzător cu 8 ore de muncă. O persoana poate desfăşura activităţi ca zilier numai dacă a împlinit vârsta de cel puţin 16 ani.

Minorii cu vârsta cuprinsa intre 15 si 16 ani pot desfăşura activitate ca zilieri numai cu acordul părinţilor sau al reprezentanţilor legali.

Lucrătorii minori, respectiv minorii in vârsta de cel puţin 15 ani şi de cel mult 18 ani desfăşoară, ca zilieri, numai activităţi potrivite cu dezvoltarea lor fizică şi cu aptitudinile de care dau dovadă, dacă astfel nu le sunt încălcate dreptul la dezvoltare fizică, mentală, spirituală, morală şi socială, dreptul la educaţie, şi nu le este periclitata starea de sănătate.

Începând cu data de 29.12.2018, munca necalificată cu caracter ocazional se poate presta în următoarele domenii prevăzute în Clasificarea activităţilor din economia naţională, actualizată: agricultură, vânătoare şi servicii anexe - diviziunea 01; silvicultura, cu excepţia exploatări forestiere - diviziunea 02; pescuit şi acvacultura - diviziunea 03.

Activităţile de manipulare mărfuri şi activităţile de curăţenie şi întreţinere se prestează numai în domeniile de activitate prevăzute mai sus.

O persoană nu poate presta activităţi in regim zilier mai mult de 120 de zile in decursul unui an calendaristic, indiferent de numărul de beneficiari, cu excepţia zilierilor care prestează activităţi in domeniul creşterii animalelor in sistem extensiv prin păşunatul sezonier al ovinelor, bovinelor, cabalinelor, activităţi sezoniere in cadrul grădinilor botanice aflate in subordinea universităţilor acreditate, precum şi in domeniul viticol, pentru care perioada poate fi de 180 de zile in decursul unui an calendaristic.

Conform atribuţiilor ce revin instituţiei, prevăzute de Legea nr.52/2011 - privind exercitarea unor activităţi cu caracter ocazional desfăşurate de zilieri, la inspectorat au fost înregistrate lunar, în medie, 57 de unităţi care au depus extrase lunare în anul 2018. În total, de la aplicarea acestor prevederi legale, au depus extrase lunare un număr de 357 unităţi.

În aplicaţia informatică Columbo, inspectorii de muncă au înregistrat în anul 2018 un număr de 119.377 zilieri (număr de poziţii din registrele de evidenţă a zilierilor).

Statistica privind numărul de poziţii din registrele de evidenţă a zilierilor pentru perioada 2011 – 2018 este redată în graficul următor:



De la aplicarea legii până la sfârşitul anului 2018, au achiziţionat registre de evidenţă a zilierilor un număr de 530 unităţi.

**c) Contracte colective de muncă**

Potrivit dispoziţiilor Legii nr. 108/1999 pentru înfiinţarea şi organizarea Inspecţiei Muncii, republicată, cu modificările şi completările ulterioare, instituţia noastră asigură înregistrarea contractelor colective de muncă la nivel de unităţi şi conciliază conflictele de muncă declanşate la nivelul unităţilor.

Activitatea de încheiere şi înregistrare a contractelor colective de muncă, precum şi activitatea de conciliere a conflictelor colective de muncă, sunt reglementate de dispoziţiile Legii dialogului social nr. 62/2011, republicată, cu modificările şi completările ulterioare.

Activitatea de înregistrare a contractelor colective de muncă încheiate la nivel de unitate s-a concretizat în semestrul II al anului 2018 prin:

• înregistrarea a 273 contracte colective de muncă;

• înregistrarea a 22 acte adiţionale de prelungire a contractelor colective de muncă;

• înregistrarea a 87 acte adiţionale de modificare a clauzelor contractelor colective de muncă;

• eliberarea a 3 adeverinţe de certificare a numărului de salariaţi, necesară federaţiilor patronale pentru depunerea dosarului de obţinere a reprezentativităţii;

• eliberarea a 9 dovezi pentru organizaţii sindicale, de depunere a documentelor necesare obţinerii reprezentativităţii la nivel de unitate.

În anul 2018 au fost respinse de la înregistrare un număr de 12 contracte colective de muncă şi 9 acte adiţionale. Principalul motiv al neînregistrării a fost faptul că nu au fost depuse la dosar toate documentele referitoare la procedura de negociere, prevăzute la art.143, alin.2 din Legea nr.62/2011R – a dialogului social.

Astfel, la sfârşitul anului 2018 erau active un număr de 629 contracte colective de muncă încheiate la nivelul unităţilor din judeţul Galaţi, faţă de 624 contracte colective de muncă active la sfârşitul anului 2017.

Situaţie comparativă a numărului de contracte colective de muncă active pe anii 2014 -2018.



La sfârşitul anului 2018, 70,67% din numărul unităţilor cu peste 21 de salariaţi aveau încheiate contracte colective de muncă, faţă de sfârşitul anului 2016, când 65% din numărul unităţilor cu peste 21 de salariaţi aveau încheiate contracte colective de muncă.

La nivelul judeţului Galaţi, la sfârşitul perioadei de referinţă, funcţionau aproximativ 890 unităţi cu peste 21 de salariaţi, din sectorul bugetar, cu capital mixt şi privat.

În anul 2018 a fost înregistrat un conflict colectiv de muncă, declanşat de Sindicatul Şoferilor Liberi din SC Transurb SA Galaţi la nivelul unităţii SC Transurb SA, motivat de refuzul conducerii unităţii de a accepta creşterile salariale solicitate de sindicat. Şedinţa de conciliere s-a desfăşurat la data de 17.04.2018. Deşi conflictul colectiv a rămas neconciliat, părţile, respectiv conducerea unităţii şi reprezentanţii sindicatului, au hotărât la sfârşitul şedinţei de conciliere să reia negocierile, la sediul unităţii. Contractul colectiv de muncă al SC Transurb SA a fost semnat de părţi şi înregistrat la ITM Galaţi la data de 27.04.2018

**d) Activităţi privind registrul general de evidenţă a salariaţilor, prevăzute de HG nr.905/2017 privind registrul general de evidenţă a salariaţilor**

În anul 2018 au fost depuse la inspectorat 1.787 registre de evidenţă a salariaţilor/modificări ale acestora şi au fost eliberate un număr de 1.554 parole de acces la baza on-line organizată la nivelul Inspecţiei Muncii.

Numărul certificatelor cu informaţii extrase din baza de date organizată la nivelul Inspecţiei Muncii privind registrul general de evidenţă a salariaţilor furnizate în anul 2018 a fost de 2.676 cu un total de 25.876 interogări ale bazei de date.

Conform Protocolului de Colaborare încheiat în luna martie 2017 între Inspecţia Muncii şi Agenţia Naţională pentru Plăţi şi Inspecţie Socială, modalitatea de transmitere a tabelelor nominale cu persoanele din familiile beneficiare de ajutor social care s-au încadrat în muncă, s-a modificat. Astfel, lunar, AJPIS Galaţi transmite la inspectorat lista persoanelor apte de muncă din familiile beneficiare de ajutor social. Inspectoratul are obligaţia de a verifica dacă acestea s-au încadrat în muncă şi de a transmite lista persoanelor identificate ca fiind angajate, la AJPIS.

În anul 2018 au fost verificate în registrul general de evidenţă a salariaţilor un număr de 127.937 coduri numerice personale (CNP) ale beneficiarilor de ajutor social. În urma verificărilor s-a constatat faptul că un număr de 844 persoane beneficiare de venit minim garantat erau încadrate în muncă.

În evidenţa inspectoratului sunt înregistraţi 383 prestatori de servicii conform HG nr.905/2017 care au contracte încheiate cu 6.931 unităţi beneficiare, din care 30 noi prestatori înregistraţi în anul 2018.

În anul 2018 un număr de 461 angajatori au informat inspectoratul asupra încheierii de contracte de prestări servicii iar un număr de 132 angajatori au informat inspectoratul despre faptul că au încetat contractele de prestări servicii, potrivit HG nr.905/2017.

**e) eliberarea de documente din arhiva instituţiei**

În anul 2018 au fost eliberate titularilor un număr de 302 carnete de muncă, aflate în arhiva instituţiei noastre şi au fost eliberate un număr de 159 adeverinţe de vechime, conform datelor aflate în arhiva instituţiei.

**f) avize pentru acordarea cumulată a zilelor de repaus**

În anul 2018 au fost eliberate 4 avize pentru acordarea cumulată a zilelor de repaus săptămânal după o activitate continuă, conform art.137, alin.4 din Legea nr.53/2003 R – Codul muncii.

**g) alte activităţi**

În anul 2018 au fost înregistrate 63 de **contracte de ucenicie**, cele mai multe fiind pentru firme cu obiect de activitate confecţii textile, respectiv 52, precum şi 8 electricieni navali şi 3 patiseri.

Au fost certificate, în anul 2018, 11 **adeverinţe de finalizare a stagiului** de către absolvenţi de instituţii de învăţământ superior

**VII. SECURITATE ŞI SĂNĂTATE IN MUNCA. SUPRAVEGHEREA PIEŢEI ŞI POLITICI DE PREVENŢIE**

**A. Informaţii privind rezultatele implementării planului strategic instituţional**

**1. Rezultatele controalelor efectuate în domeniul securităţii şi sănătăţii în muncă**

Activitatea desfăşurată de Inspectoratul Teritorial de Muncă Galaţi în anul 2018, comparativ cu anul 2017, pentru realizarea obiectivelor şi a indicatorilor în domeniul securităţii şi sănătăţii în muncă, se prezintă astfel:

|  |  |  |
| --- | --- | --- |
| **INDICATORI** | **2017** | **2018** |
| Nr. sancţiuni contravenţionale aplicate:  | 1341 | 1526 |
| * nr. amenzi
 | 80 | 66 |
| * nr. avertismente
 | 1261 | 1460 |
| Valoare amenzi aplicate (lei) | 335500 | 250000 |
| Nr. măsuri dispuse pentru neconformităţi depistate | 1334 | 1528 |
| Nr. sistări de activitate | 2 | 0 |
| Nr. echipamente de muncă oprite din funcţionare | 16 | 9 |

Rezultatele activităţii de control desfăşurate de inspectorii de muncă din inspectoratul teritorial de muncă Galaţi în anul 2018, evaluate pe baza indicatorilor specifici pentru domeniul securităţii şi sănătăţii în muncă, sunt prezentate sintetic în tabelul următor:

|  |  |  |
| --- | --- | --- |
| **Nr.crt.** | **INDICATORI SOCIALI DE PERFORMANŢĂ** | **TOTAL ( zile )** |
| 1. | Fond timp disponibil (zile): | **2726** |
| 2. | Zile concedii de odihnă, medicale, fără plată | **527** |
| 3. | Modul de utilizare a fondului de timp util disponibil, din care | **2199** |
| 4. | Controale preventive | **1840** |
| 5. | Cercetare accidente de muncă/boli profesionale/avarii tehnice | **299** |
| 6. | Controale în vederea autorizării, determinări de noxe, sesizări | **55** |
| 7. | Soluţionare scrisori, reclamaţii, sesizări | **2** |
| 8. | Instruiri | **31** |
| 9. | Lucrări birou | **25** |

Analizând modul de utilizare a fondului de timp disponibil, în anul 2018 se observă că s-a menţinut ca prioritară acţiunea privind controlul preventiv efectuat la agenţii economici.

Astfel, procentual situaţia se prezintă astfel:

* în anul 2018 s-au alocat 1840 zile pentru acţiunile de control preventiv, ceea ce reprezintă 83,6 % din fondul util de timp disponibil;
* 299 zile au fost alocate cercetărilor de evenimente produse în anul 2018, ceea ce reprezintă 13,5 % din fondul util de timp disponibil;
* 55 zile au fost alocate controalelor în vederea autorizării, determinărilor de noxe, ceea ce reprezintă 2,5 % din fondul util de timp disponibil;
* 31 zile au fost alocate instruirii în domeniul SSM, ceea ce reprezintă 1,4 % din fondul util de timp disponibil;
* 2 zile au fost alocate soluţionării reclamaţiilor/sesizărilor, ceea ce reprezintă 0,09 % din fondul util de timp disponibil;
* 25 zile au fost alocate lucrărilor de birou;
* 527 zile au fost alocate concediilor de odihnă, medicale şi fără plată.

În acţiunile de control efectuate în unităţi de inspectorii de muncă din cadrul compartimentului control SSM în cursul anului 2018 în cele ***1362 controale*** s-au constatat abateri de la respectarea legislaţiei în vigoare pentru care s-au aplicat un număr de ***1526 sancţiuni contravenţionale*** în ***valoare de 250.000 lei*** şi s-a dispus ***oprirea din funcţionare a 9 echipamente de muncă*** care nu erau în conformitate cu cerinţele legale în domeniul securităţii şi sănătăţii în muncă şi nu prezentau siguranţă în exploatare.

În vederea remedierii neconformităţilor constatate în timpul controlului sau în timpul cercetării accidentelor de muncă şi a bolilor profesionale, inspectorii de muncă pot recurge la următoarele mijloace juridice:

1) aplicarea de măsuri (stabilite prin procesul-verbal de control), cu termene precise de realizare şi raportare, în vederea remedierii neconformităţilor cu prevederile legale;

2) aplicarea de sancţiuni contravenţionale (stabilite prin procesul-verbal de constatare şi sancţionare a contravenţiilor) principale sau complementare. Sancţiunile contravenţionale principale sunt avertismentul şi amenda contravenţională. În funcţie de natura şi gravitatea faptei, inspectorii de muncă pot să aplice una sau mai multe sancţiuni contravenţionale complementare, cum ar fi: anularea sau retragerea autorizării de funcţionare din punctul de vedere al securităţii şi sănătăţii în muncă, sistarea activităţii sau scoaterea din funcţiune a echipamentelor de muncă atunci când se constată o stare de pericol iminent de accidentare sau de îmbolnăvire profesională cu înscrierea măsurii de sistare a activităţii în Certificatul constatator;

3) sesizări ale organelor de urmărire penală cu privire la cazurile de abateri prevăzute de lege ca fiind infracţiuni;

4) cereri de radiere a persoanei juridice din Registrul Comerţului, în cazul săvârşirii repetate de către angajatori a unor abateri grave de la prevederile legislaţiei muncii sau de la normele de securitate şi sănătate în muncă.

Situaţia sintetică a sancţiunilor contravenţionale aplicate pe ani pentru toate domeniile controlate este redată în tabelul următor:

|  |  |  |  |  |
| --- | --- | --- | --- | --- |
|  | **INDICATORI** | **2016** | **2017** | **2018** |
| 1 | Numărul sancţiunilor contravenţionale aplicate | 1600 | 1341 | 1526 |
| 2 | Valoarea sancţiunilor aplicate (lei): | 475500 | 335500 | 250000 |
| 3 | Numărul propunerilor de urmărire penală înaintate instituţiilor competente | 0 | 0 | 0 |
| 4 | Numărul locurilor de muncă a căror activitate a fost sistată | 3 | 2 | 0 |
| 5 | Numărul echipamentelor de muncă oprite din funcţionare | 22 | 16 | 9 |

**2. Campanii şi acţiuni în domeniul securităţii şi sănătăţii în muncă şi al supravegherii pieţei desfăşurate în anul 2018**

**2.1. Campanii în domeniul securităţii şi sănătăţii în muncă**

Conform *Programului cadru de acţiuni* al Inspecţiei Muncii şi a adreselor transmise s-au desfăşurat următoarele acţiuni:

* *Campania naţională privind respectarea prevederilor legale în domeniul relaţiilor de muncă şi al securităţii şi sănătăţii în muncă, de către agenţii de muncă temporară şi de către utilizatorii salariaţilor temporari*

Având ca grup ţintă societăţile care desfăşoară “Activităţi de contractare, pe baze temporare, a personalului” conform codului CAEN 7820, campania a avut printre obiective creşterea gradului de conştientizare a agenţilor de muncă temporară, a utilizatorilor şi a salariaţilor temporari în ceea ce priveşte necesitatea respectării prevederilor legale aplicabile cât şi garantarea unui nivel adecvat de protecţie în domeniul SSM a salariaţilor detaşaţi în cadrul prestării de servicii transnaţionale, pentru lucrătorul detaşat pe teritoriul României şi pentru lucrătorul detaşat de pe teritoriul României.

Rezultatele acţiunilor de control:

* 11 agenţi de muncă temporară identificaţi pe raza judeţului având 821 salariaţi detaşaţi puşi la dispoziţie
* 3 neconformităţi pentru care au fost aplicate avertismente;
* controlate 4 societăţi care utilizează salariaţi detaşaţi totalizând un număr de 363 salariaţi detaşaţi, la care nu au fost constatate neconformităţi în domeniul SSM.
* *Campania naţională „Valenţele culturale ale securităţii şi sănătăţii în muncă” pentru formarea unei culturi de prevenire în rândul tinerilor din licee şi şcoli profesionale”*

Ţinându-se cont de obiectivele urmărite şi anume: educarea tinerei generaţii încă de pe băncile şcolii cu privire la importanţa unui mediu de muncă sănătos şi sigur şi crearea unei culturi de prevenire a riscurilor profesionale în vederea intrării pe piaţa muncii s-a considerat necesară continuarea proiectului „Valenţele culturale ale securităţii şi sănătăţii în muncă” care urmăreşte pregătirea tinerilor, anterior intrării lor pe piaţa forţei de muncă, cu privire la riscurile profesionale şi la drepturile şi obligaţiile lucrătorilor.

Campania s-a adresat elevilor de liceu şi cadrelor didactice din învăţământul liceal şi profesional.

Etapele parcurse în derularea campaniei :

* contactarea Inspectoratului Şcolar Judeţean în vederea stabilirii modalităţii de colaborare;
* contactarea unităţilor de învăţământ ce vor participa şi vor desfăşura cursurile cu elevii;
* completarea şi transmiterea Raportului intermediar către grupul central de lucru din Inspecţia Muncii care;
* colectarea şi centralizarea Chestionarelor de opinie completate de elevi şi de cadrele didactice care au totalizat un număr de 7 cadre didactice, respectiv 236 elevi care au completat formularul;
* organizarea vizitelor de lucru având ca obiectiv consolidarea cunoştinţelor acumulate (câte una pentru fiecare an de studiu/liceu) la societăţi reprezentative din judeţ;
* participarea prin sondaj la orele predate de profesori;
* sprijinirea Inspectoratului Judeţean Şcolar la organizarea concursului de specialitate “Ştiu şi aplic - Securitatea şi sănătatea în muncă se dobândeşte de pe băncile şcolii” şi la pregătirea elevilor participanţi la etapa judeţeană (în perioada 26.03.2018 – 20.04.2018) şi naţională (în perioada 18.05.-20.05.2018 la Colegiul Tehnic „Gheorghe Asachi” Iaşi) ale concursului;

Rezultatele campaniei:

* 5 unităţi şcolare având 9 clase de elevi participante la cursurile cu elevii
* 8 şcoli, 15 cadre didactice şi 40 elevi participanţi la faza judeţeană a concursului ŞTIU ŞI APLIC.
* 2 profesori care au coordonat cei 10 elevi participanţi la faza naţională a concursului unde au obţinut 2 premii III şi un premiu special.
	+ *Campania naţională privind respectarea prevederilor legale în ceea ce priveşte instruirea şi informarea lucrătorilor în activităţile din domeniul construcţiilor*

Având ca principal obiectiv creşterea gradului de conştientizare a angajatorilor în ceea ce priveşte necesitatea respectării cerinţelor minime de securitate şi sănătate în muncă în activităţile de informare şi instruire a lucrătorilor din domeniul construcţiilor, campania s-a derulat pe parcursul trimestrelor I – IV ale anului 2018 şi a vizat întreprinderile cu activitate în domeniile CAEN 41,42,43. cu capital de stat, privat şi mixt.

Etapele parcurse în derularea campaniei:

* în perioada 12.03.2018 – 30.03.2018 au avut loc acţiunile de informare şi conştientizare a angajatorilor, lucrătorilor şi partenerilor sociali în cadrul căreia instituţia noastră a organizat 2 sesiuni de informare la care au participat 57 angajatori şi reprezentanţi ai acestora.
* începând cu data de 02.04.2018 a început etapa de control propriu–zis la angajatori care a implicat vizite de control cu participarea efectivă şi intervievarea lucrătorilor şi care s-a finalizat la data de 31.10.2018.

Rezultatele acţiunilor de control:

* 86 angajatori controlaţi având 4773 lucrători
* 118 măsuri dispuse;
* 118 sancţiuni contravenţionale aplicate unui număr de 64 angajatori;
* 3 echipamente de muncă oprite din funcţionare.
	+ *Campania naţională „O zi pe săptămână***”**

Acţiunile de control din cadrul campaniei s-au desfăşurat în unităţile care au ca domeniu de activitate construcţii – cod CAEN 412, în luna iulie, în zilele de joi respectiv 05,12,19,26.

Rezultatele acţiunilor de control:

* 22 angajatori controlaţi având 329 lucrători;
* 31 deficienţe pentru care au fost dispuse 31 măsuri;
* 31 sancţiuni contravenţionale aplicate unui număr de 19 angajatori.
* *Campania naţională privind verificarea modului de respectare a prevederilor Legii nr. 52/2011 privind exercitarea unor activităţi cu caracter ocazional desfăşurate de zilieri, cu modificările şi completările ulterioare*

Campania s-a desfăşurat pe parcursul trimestrelor I – IV 2018 şi avut ca grup ţintă beneficiarii la care se prestează muncă necalificată cu caracter ocazional, în domeniile prevăzute în Clasificarea activităţilor din economia naţională, actualizată şi în conformitate cu prevederile art. 13 din Legea 52/2011, cu modificările şi completările ulterioare.

Obiectivele vizate au fost:

- identificarea beneficiarilor de lucrări care utilizează zilieri şi luarea măsurilor în domeniul securităţii şi sănătăţii în muncă care se impun pentru nerespectarea de către aceştia a prevederilor Legii nr. 52/2011 şi a normelor metodologice de aplicare ale acestei legi

- creşterea gradului de conştientizare a beneficiarilor şi zilierilor care desfăşoară activităţi cu caracter ocazional în domeniile stabilite de legiuitor, în ceea ce priveşte necesitatea aplicării şi respectării prevederilor legale în domeniul SSM, stipulate de Legea nr. 52/2011.

Campania s-a derulat în două etape:

* acţiuni de informare şi conştientizare a beneficiarilor de lucrări, zilierilor şi partenerilor sociali
* acţiuni de control la beneficiarii de lucrări.

Rezultatele acţiunilor de control:

* 39 de participanţi la instruire (reprezentanţi cu atribuţii de conducere sau cu atribuţii în domeniul securităţii şi sănătăţii în muncă, ai unui număr de 26 beneficiari de lucrări);
* 25 beneficiari controlaţi având un număr total de 257 zilieri;
* 3 neconformităţi;
* 3 angajatori sancţionaţi.
* *Campania naţională privind verificarea respectării prevederilor referitoare la autorizarea funcţionării din punct de vedere al securităţii şi sănătăţii în muncă, conform H.G. nr.1425/2006, cu modificările şi completările ulterioare*.

Etapele campaniei:

* realizarea unei situaţii cu angajatorii din judeţ care, conform prevederilor Normelor Metodologice, au obligaţia autorizării funcţionării din punct de vedere SSM la inspectoratul teritorial de muncă.
* acţiuni de conştientizare a angajatorilor care au obligaţia autorizării funcţionării din punct de vedere SSM la inspectoratul teritorial de muncă
* efectuarea controalelor la angajatorii stabiliţi la punctul anterior, pentru a verifica respectarea prevederilor legale referitoare la autorizarea funcţionării din punct de vedere SSM, rezultatul verificărilor fiind consemnat prin completarea Chestionarului privind verificarea respectării prevederilor referitoare la autorizarea funcţionării din punct de vedere al securităţii şi sănătăţii în muncă.

Rezultatele campaniei:

* + un număr total de 1533 certificate constatatoare eliberate de ITM în perioada 2006 – 2017, 147 certificate constatatoare eliberate de ITM în anul 2018,
	+ 75 angajatori controlaţi în anul 2018, 28 de angajatori pentru care s-a întocmit plan de remediere (conform H.G. nr.33/2018, pentru încălcarea art.13 lit. c) din Legea nr.319/2006, modificată),
	+ 28 măsuri de remediere din planul de remediere,
	+ 28 angajatori sancţionaţi.
	+ *Campania naţională privind identificarea cazurilor de muncă nedeclarată şi verificarea modului în care se respectă prevederile legale care reglementează relaţiile de muncă şi securitatea şi sănătatea în muncă la angajatorii care îşi desfăşoară activitatea în domeniul alimentaţiei publice*

Rezultatele acţiunilor de control:

* 20 angajatori controlaţi având 409 salariaţi,
* 30 deficienţe constatate pentru care au fost aplicate
* 30 sancţiuni contravenţionale aplicate.
* *Acţiunea de informare privind bune practici în vederea elaborării de instrucţiuni proprii pentru completarea şi/sau aplicarea reglementărilor de securitate şi sănătate în muncă*

Etapele acţiunii au fost:

- Elaborarea de către Grupul central de lucru a proiectului fişei şi a proiectului ghidului şi transmiterea acestora pentru observaţii

- Analizarea proiectului fişei şi a proiectului ghidului de către Grupul local de lucru împreună cu toţi inspectorii de muncă din domeniul SSM din cadrul instituţiei şi transmiterea punctului de vedere către Grupul central de lucru.

- Definitivarea de către Grupul central de lucru a fişei şi a ghidului, luând în considerare observaţiile şi punctele de vedere ale Grupurilor locale de lucru. Transmiterea formei finale a fişei şi a ghidului către inspectoratele teritoriale de muncă.

- Informarea, de către Grupul locale de lucru, a inspectorilor de muncă SSM cu privire la verificarea în mod unitar a respectării prevederilor legale referitoare la instrucţiunile proprii de SSM, conform ghidului elaborat în cadrul primei etape a acţiunii.

- Publicarea Fişei orientative privind instrucţiunile proprii de securitate şi sănătate în muncă pe pagina de internet a Inspectoratului Teritorial de Muncă Galaţi.

- Comunicarea către Grupul central de lucru a datei de desfăşurare a întâlnirilor trimestriale organizate de ITM Galaţi, în cadrul cărora a fost prezentată şi diseminată Fişa orientativă

- Prezentarea şi diseminarea Fişei orientative în cadrul întâlnirilor trimestriale organizate de către inspectoratele teritoriale de muncă şi în timpul controalelor în întreprinderi şi realizarea unui sondaj în rândul angajatorilor având ca scop aprecierea impactului acesteia prin utilizarea chestionarului prevăzut în Metodologie

- Centralizarea datelor din chestionarele completate de către angajatori în Raportul final referitor la informarea privind instrucţiunile proprii de SSM, care a totalizat 66 întreprinderi controlate, 23 măsuri dispuse în urma controalelor, 23 întreprinderi sancţionate contravenţional.

* *Acţiunea de monitorizare privind riscurile existente la locurile de muncă din întreprinderi mijlocii (50 - 249 lucrători)*

Etapele acţiunii derulate au constat din:

- transmiterea de către inspectorii de muncă din cadrul compartimentului de control SSM a Chestionarelor privind respectarea cerinţelor minime generale de securitate şi sănătate în muncă prevăzute de metodologie la 72 întreprinderi mijlocii şi 38 întreprinderi mici;

- completarea şi returnarea către ITM a chestionarelor completate de un număr de 8284 lucrători din întreprinderi mijlocii şi 965 lucrători din întreprinderi mici;

- centralizarea datelor din chestionare în Raportul intermediar care a fost transmis Inspecţiei Muncii în termen.

- analiza răspunsurilor angajatorilor la Chestionar şi stabilirea întreprinderilor pentru inspecţie.

- efectuarea controalelor în întreprinderile stabilite precum şi în întreprinderile care nu au transmis răspunsul la chestionar la inspectoratul teritorial de muncă.

- consemnarea rezultatului verificărilor efectuate prin completarea Chestionarului prevăzut în Metodologie

 - centralizarea datelor din chestionarele completate de către inspectorii de muncă în Rapoartele finale care au totalizat:

* pentru întreprinderi mijlocii – 13 întreprinderi mijlocii controlate, 9 măsuri dispuse, 7 întreprinderi mijlocii sancţionate, 9 sancţiuni contravenţionale aplicate.
* pentru întreprinderi mici – 10 întreprinderi mici controlate, 4 măsuri dispuse, 4 întreprinderi mijlocii sancţionate, 4 sancţiuni contravenţionale aplicate.
* *Acţiunea de control privind verificarea modului în care se respectă cerinţele minime de securitate şi sănătate în muncă pentru transportul rutier al mărfurilor periculoase*

Acţiunile de conştientizare au constat din organizarea a două întâlniri la care au participat 45 angajatori sau reprezentanţi ai acestora.

Acţiunile de control au avut loc pe parcursul a 5 zile în lunile aprilie, iulie şi octombrie 2018 şi fiind controlaţi 24 angajatori având 3196 salariaţi, la care au fost depistate 20 neconformităţi pentru care au fost aplicate sancţiuni contravenţionale.

* *Ziua Internaţională pentru Securitate şi Sănătate în Muncă*

În nul 2018, Ziua Internaţională a Securităţii şi Sănătăţii în Muncă şi Ziua Mondială împotriva Muncii Copiilor au fost celebrate printr-o campanie comună cu titlul Generaţia Securitate şi Sănătate care are ca scop promovarea de acţiuni pentru îmbunătăţirea securităţii şi sănătăţii lucrătorilor tineri şi pentru eliminarea muncii copiilor.

Au fost prezentate 7 lucrări cu ocazia celor 5 evenimente organizate, atât la sediile angajatorilor cât şi la sediul inspectoratului, la care au participat 115 de reprezentanţi a 23 companii/instituţii/ organizaţii.

* *Campania europeană pentru locuri de muncă sigure şi sănătoase 2018 – 2019 „Locuri de muncă sănătoase prin managementul substanţelor periculoase” şi Organizarea şi desfăşurarea Săptămânii Europene de Securitate şi Sănătate în Muncă – Prevenirea riscurilor generate de substanţe periculoase*

Campania pentru locuri de muncă sigure şi sănătoase 2018 – 2019, organizată la nivelul Uniunii Europene de către Agenţia Europeană pentru Securitate şi Sănătate în Muncă, a avut ca temă „Locuri de muncă sănătoase prin managementul substanţelor periculoase”.

La instituţiei noastre au fost organizate 5 acţiuni de informare şi conştientizare la care au fost prezenţi 95 participanţi, reprezentanţi a 14 angajatori, 36 lucrători cu atribuţii în domeniul SSM, 22 reprezentanţi ai lucrătorilor şi 23 alţi participanţi.

Inspectoratul nostru a participat la simpozionul regional organizat de către ITM Tulcea în perioada 03 – 05 10.2018 şi în cadrul căruia au fost prezentate şi lucrările inspectorilor de muncă din cadrul instituţiei noastre, lucrări care au fost publicate de către Universitatea din Constanţa.

* *Campania Naţională privind identificarea cazurilor de muncă nedeclarată şi verificarea modului în care se respectă prevederile legale care reglementează relaţiile de muncă şi securitatea şi sănătatea în muncă la angajatorii care îşi desfăşoară activitatea în domeniul „Întreţinerea şi repararea autovehiculelor” – cod CAEN 4250 – Spălătorii auto*.

Rezultatele acţiunilor de control:

* 10 angajatori controlaţi având 104 lucrători,
* 17 deficienţe constatate la un număr de 8 angajatori
* 17 măsuri dispuse
* 17 sancţiuni contravenţionale aplicate.
* *Verificarea modului în care se respectă prevederile legale de securitate şi sănătate în muncă în unităţile de prelucrare primară a lemnului*

Rezultatele acţiunilor de control:

* 18 angajatori controlaţi având 553 salariaţi;
* 36 deficienţe constatate;
* 36 măsuri dispuse;
* 36 sancţiuni contravenţionale aplicate unui număr de 14 angajatori.
* *Acţiunea naţională „Asta vreau eu!” Cine începe de mic este mereu în siguranţă: succesul educaţiei în domeniul SSM – Program educaţional privind prevenirea în mediul lucrativ şi consilierea profesională timpurie a elevilor din ciclul gimnazial*

AVE („Asta vreau eu!”) este un proiect de educare privind securitatea şi sănătatea în muncă şi de orientare în carieră a elevilor susţinut de către Inspecţia Muncii, Inspectoratele Şcolare şi Agenţi Economici.

Etape în derularea proiectului:

- contactarea Inspectoratului Şcolar Judeţean în vederea încheierii protocolului sau stabilirii altor modalităţi de colaborare;

- contactarea unităţilor de învăţământ ce vor participa şi vor desfăşura cursurile cu elevii;

- colectarea Chestionarelor de opinie completate de elevi şi de cadrele didactice şi realizarea unei sinteze a acestora;

- organizarea vizitelor de lucru la societăţile participante la proiect din judeţ, acestea având ca obiectiv consolidarea cunoştinţelor acumulate;

- participarea prin sondaj la cel puţin 2 ore predate de profesori;

- formularea de propuneri de îmbunătăţire şi diseminare la nivel judeţean şi naţional a proiectului, sprijinirea Inspectoratul Judeţean Şcolar la organizarea concursului de specialitate;

- înmânarea profesorilor participanţi a câte o diplomă care atestă participarea la proiectul „AVE";

- completarea formularelor Raportului final privind derularea acţiunii şi Centralizatorul chestionarelor de opinie completate de către cadrele didactice, respectiv de elevi şi transmiterea acestora Inspecţiei Muncii.

**2.2. Campanii în domeniul supravegherii pieţei**

* *Campania naţională de supravegherea pieţei produselor industriale din domeniul de competenţă al Inspecţiei Muncii, conform programului sectorial pentru anul 2018, coordonat de către Comisia Europeană*

În anul 2018 inspectorii cu atribuţii de supravegherea pieţei au efectuat un număr de 50 controale la producători, reprezentanţii lor autorizaţi, importatori şi distribuitori în conformitate cu lista întocmită în perioada de pregătire a campaniei şi au evidenţiat 630 produse în baza de date proprie Inspecţiei Muncii destinată special activităţii de supraveghere a pieţei.

* *Acţiunea de diseminare şi instruire a inspectorilor de muncă cu atribuţii în domeniul supravegherii pieţei din inspectoratele teritoriale de muncă, cu privire la aspecte şi bune practici la nivel european*

Obiectivul acestei acţiuni l-a reprezentat diseminarea de către inspectorii de muncă ce au atribuţii de supraveghere a pieţei în cadrul inspectoratelor teritoriale de muncă şi totodată instruirea acestora cu privire la bune practici la nivel european.

La centrul regional Vrancea a avut loc o instruire cu o durată de 2 zile la care au participat câte doi inspectori de muncă din cadrul instituţiei noastre. Au avut loc prezentări teoretice ale noilor prevederi legislative, demonstraţii practice pentru utilizarea sistemului informatic Columbo, dezbateri pe teme de interes realizându-se totodată şi un schimb de experienţă între inspectori în ceea ce priveşte aplicarea celor mai bune practici în activitatea lor curentă, aspecte ce vor contribui la o aplicare cât mai unitară a legislaţiei specifice şi la o eficientizare a acţiunilor de control. La sfârşitul sesiunii de instruire inspectorii de muncă au completat un chestionar de opinie cu privire temele prezentate, precum şi la alte eventuale teme de interes.

**3. Aspecte metodologice în domeniul supravegherii pieţei**

Activitatea Compartimentului Supravegherea Pieţei, Îndrumare Angajatori şi Angajaţi în domeniul Securităţii şi Sănătăţii în Muncă din cadrul Inspectoratului Teritorial de Muncă Galaţi constă din: instrumentarea cererilor de autorizare primite din partea persoanelor fizice şi juridice care desfăşoară sau doresc să înceapă să desfăşoare activităţi economice pe raza judeţului Galaţi; asigurarea de consultanţă în domeniul securităţii şi sănătăţii în muncă; gestionarea datelor în sistem electronic în bazele de date existente la nivelul instituţiei şi din activităţi de control în domeniul supravegherii pieţei.

**(1)** Conform prevederilor:

- Legii securităţii şi sănătăţii în muncă nr. 319/2006 şi a HG nr. 1425/2006 pentru aprobarea Normelor metodologice de aplicare, modificate şi completate;

- Ordonanţei nr. 4/1995 privind fabricarea, comercializarea şi utilizarea produselor de uz fitosanitar pentru combaterea bolilor, dăunătorilor şi buruienilor în agricultură şi silvicultură, actualizată;

- Legii nr. 126/1995 republicată, privind regimul materiilor explozive şi a HG nr. 536/2002 pentru aprobarea Normelor tehnice privind deţinerea, prepararea, experimentarea, distrugerea, transportul, depozitarea, mânuirea şi folosirea materiilor explozive utilizate în orice alte operaţiuni specifice în activităţile deţinătorilor, precum şi autorizarea artificierilor şi a pirotehnicienilor, actualizată;

- Ordinului nr. 1102/2008 privind avizarea spaţiilor destinate depozitării muniţiilor, capselor sau pulberilor pentru muniţie;

- Legii nr. 360/2003 republicată, privind regimul substanţelor şi preparatelor chimice periculoase;

- Hotărârii nr. 1.092/2006 privind protecţia lucrătorilor împotriva riscurilor legate de expunerea la agenţi biologici în muncă;

- Ordonanţei de urgenţă nr. 96/2003 actualizată, privind protecţia maternităţii la locurile de muncă

în anul 2018:

- au fost eliberate 142 certificate constatatoare,

- au fost înregistrate 17 autorizaţii, 14 pentru utilizare de produse pentru protecţia plantelor din categoriile T si T+, 3 pentru prestări servicii cu produse pentru protecţia plantelor din categoriile T si T+,

- s-au acordat 7 reînnoiri la avize şi s-a eliberat un aviz nou pentru spaţii de depozitare a muniţiilor,

- s-au eliberat şi acordat vize anuale pentru 21 autorizaţii pentru deţinere şi comercializare articole pirotehnice categoria F1 şi P1, pentru folosire articole pirotehnice din categoriile F1, F2, F3, F4, T1, T2, P1 şi P2, pentru transport articole pirotehnice din categoriile F1, F2, F3, F4, T1 şi T2, pentru deţinerea şi prepararea de materii explozive din grupele II, III şi IV, pentru transportul de materii explozive din grupele I, II, III şi IV şi pentru folosirea de materii explozive din grupele I, II, III şi IV

- s-a acordat viză anuală la o autorizaţie pentru transport şi folosire materii explozive (rachete antigrindină),

- s-a acordat viză anuală la o autorizaţie depozitare pentru 2 depozite de materii explozive (rachete antigrindină);

- au fost înregistrate 218 notificări pentru substanţe şi preparate chimice periculoase;

- a fost înregistrată 7 notificare pentru agenţi biologici;

- au fost înregistrate 743 de înştiinţări conform OUG nr. 96/2003 actualizată

**(2)** Conform prevederilor:

- Legii nr. 359/2004 privind simplificarea formalităţilor la înregistrarea în registrul comerţului a persoanelor fizice autorizate, întreprinderilor individuale, întreprinderilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice, actualizată;

- Ordonanţei de Urgenţă nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, actualizată;

În urma parcurgerii procedurii de autorizare a funcţionării pe baza declaraţiei-tip pe propria răspundere, desfăşurată prin intermediul biroului unic din cadrul Oficiului Registrului Comerţului de pe lângă Tribunalul Galaţi, în anul 2018 au fost înregistrate declaraţii pentru un număr total de 6837 firme. Dintre acestea, 292 au declarat întreruperea temporară a activităţii, în timp ce 6545 firme sunt active. Pentru firmele active s-au luat în evidenţă în baza de date un număr de 10168 înregistrări, după cum urmează:

- 2652 pentru sedii/puncte de lucru fără activitate

- 4181 pentru sedii/puncte de lucru cu activitate

- 474 pentru suspendare activităţii

- 2861 pentru activitate/încetarea activităţii în afara sediilor social/secundare.

**(3)** In Anul 2018, au fost efectuate 50 controale privind supravegherea pieţei.

Aceste controale au vizat respectarea prevederilor directivelor europene :

- 2014/35/CE – JOASĂ TENSIUNE (HG 409/2016);

- 2006/42/CE – MAŞINI (HG 1029/2008);

- 97/68/CE – MOTOARE TERMICE NERUTIERE (HG 332/2007), (Regulament 2016/1628);

- 89/686/EEC – ECHIPAMENT INDIVIDUAL DE PROTECŢIE (HG nr. 115/2004)

- Regulamentul UE 2016/425 - ECHIPAMENT INDIVIDUAL DE PROTECŢIE

- 2000/14/CE – ZGOMOT (HG 1756/2006)

Au fost verificate: aparate de curăţat cu presiune, căşti pentru biciclişti, încălţăminte şi mănuşi electroizolante, echipamente individuale de protecţie, compactoare, maşini agricole, articole pirotehnice, dar şi alte categorii de produse reglementate de directivele şi regulamentele din domeniul de competenţă al Inspecţiei Muncii în număr de 630 de produse.

În timpul controalelor au fost verificate: conţinutul declaraţiei de conformitate, instrucţiunile de întreţinere şi utilizare în limba română, conţinutul documentaţiei tehnice (unde este cazul), aplicarea corectă a marcajului de conformitate CE precum şi limitarea la zgomot şi limitarea emisiilor de noxe.

**VIII. Statistici privind accidentele de muncă şi bolile profesionale**

*VIII.1. Statistici privind accidentele de muncă*

Din centralizarea datelor anului 2018 rezultă că unităţile din judeţul Galaţi au înregistrat un număr de 79 accidentaţi, din care 6 au decedat.

Evoluţia numărului de accidentaţi în ultimii ani este următoarea:



Se observă că numărul total de accidentaţi în muncă se încadrează pe o curbă descendentă, fapt datorat atât condiţiilor sociale şi economice din ultimii ani, cât şi datorită implicării tot mai active a inspectorilor de muncă în atingerea obiectivelor specifice stabilite de legislaţia în vigoare şi de conducerea Inspecţiei Muncii.

În 2018, perioada analizată, 54 de accidentaţi au reluat activitatea. Aceştia au cumulat 3084 de zile de incapacitate temporară de muncă, din care 450 zile de spitalizare. Nu au fost accidentaţi care să termine perioada de incapacitate de muncă prin încadrarea într-un grad de invaliditate.

Raportat la zilele de incapacitate, Indicele durata medie este de 57.11 zile pe accidentat.

Cercetarea accidentelor s-a efectuat în conformitate cu prevederile legale, iar dosarele de cercetare au fost înaintate în termen la Inspecţia Muncii.

Distribuţia cauzelor în sistemul de muncă este prezentată în graficul următor:



Principalele cauze legate de organizarea procesului de muncă sunt:

* Tolerarea abaterilor de la respectarea normelor de securitate a muncii;
* Erori în prestabilirea operaţiilor de muncă;
* Omisiuni în prestabilirea operaţiilor de muncă;
* Tolerarea abaterilor de la disciplina tehnologică



La producerea accidentelor de muncă principalele cauze atribuite executantului sunt:

* Neefectuarea la timp a operaţiilor indispensabile securităţii muncii – 17%;
* Căderi la acelaşi nivel prin dezechilibrare -15%;
* Expunerea, în afara sarcinii de muncă prin deplasări sau staţionări în zone periculoase -15%;
* Efectuare necorespunzătoare de poziţionări, consolidări, fixări – 14%
* Căderi de la înălţime prin dezechilibrare – 9%
* Căderi la acelaşi nivel prin alunecare -7%
* Căderi de la înălţime prin păşire în gol - 3%
* cauze independente de executant – 3%
* Căderi de la înălţime prin alunecare – 3%
* Neutilizarea mijloacelor de protecţie din dotare - 3%
* Efectuare necorespunzătoare de reglaje - 3%
* Efectuarea în afara sarcinii de muncă a opririi alimentării cu curent electric sau fluide – 2%
* Efectuarea în afara sarcinii de muncă a pornirii mijloacelor de transport, instalaţiilor, maşinilor sau utilajelor – 2%
* Căderi la acelaşi nivel prin împiedicare - 2%
* Utilizarea necorespunzătoare a mijloacelor de protecţie – 2%

Cauzele legate de mijlocele de muncă şi de mediul de muncă au o pondere neglijabilă în producerea accidentelor de muncă.

**VIII.2. Statistici privind bolile profesionale**

În judeţul Galaţi, în anul 2018 nu a fost declarat niciun caz de îmbolnăviri profesionale.

**IX. PRIORITĂŢI PENTRU PERIOADA URMĂTOARE**

a. Urmărirea realizării tuturor obiectivelor transmise de Inspecţia Muncii;

b. Urmărirea îndeplinirii măsurilor dispuse în actele de control întocmite şi în procesele verbale de cercetare a evenimentelor ;

c. Combaterea fenomenului de muncă nedeclarată;

d. Creşterea calităţii actului de control prin dezvoltarea unor forme eficiente de coordonare şi control a activităţii în domeniul securităţii şi sănătăţii în muncă pentru a asigura întărirea rolului Inspecţiei Muncii în prevenirea accidentelor de muncă şi bolilor profesionale;

d. Perfecţionarea profesională a inspectorilor de muncă, pentru asigurarea controlului legislaţiei;

f. Menţinerea dialogului instituţional cu partenerii sociali.